pythainlp/thai-wiki-dataset-v4 huggingface dataset:
โยโกฮามะแลนด์มาร์กทาวเวอร์

โยโกฮามะแลนด์มาร์กทาวเวอร์  เป็นอาคารที่สูงเป็นอันดับสอง และโครงสร้างที่สูงเป็นอันดับ 4 ของประเทศญี่ปุ่น โดยมีความสูง จนกระทั่งอาคารผู้โดยสารอาเบโนบาชิแซงความสูงใน ค.ศ. 2012 อาคารนี้ตั้งอยู่ในย่านมินาโตมิไร 21 เมืองโยโกฮามะ ถัดจากพิพิธภัณฑ์ศิลปะโยโกฮามะ
ในชั้น 69 มีหอดูดาว สวนลอยฟ้า และสามารถเห็นตัวเมืองรอบ 360 องศา และภูเขาฟูจิในช่วงที่ท้องฟ้าโล่ง อาคารนี้มีลิฟต์ที่เร็วเป็นอันดับสองของโลก (ติดตั้งโดยมิตซูบิชิ อีเล็คทริค) โดยมีความเร็วสูงสุด  ทำให้ใช้เวลาขึ้นไปถึงชั้น 69 ภายในเวลาประมาณ 40 วินาที แต่ต่อมาถูกแซงโดยลิฟต์ของไทเป 101 (60.6 กม./ช., 37.7 ไมล์/ช.) ใน ค.ศ. 2004
ฟาโรห์ ตอยยีบี

ฟาโรห์ ตอยยีบี นักดนตรีและนักแต่งเพลง อดีตสมาชิกวงร็อคเคสตร้าและวงเพื่อน ในตำแหน่งกีตาร์
ประวัติ.
ฟาโรห์เกิดในครอบครัวนักดนตรี มีพี่ชายชื่อ ฟารุก ตอยยีบี และมานูเอล ตอยยีบี (ปัจจุบันใช้ชื่อในการแสดงว่า มานูเอล เพรสลี่ย์) เริ่มหัดเล่นกีตาร์ด้วยตัวเองเมื่ออายุ 13 ปี โดยมีพี่ชายคอยแนะนำ โดยชื่นชอบเพลงของวง เดอะบีทเทิลส์ เป็นพิเศษ และเริ่มตั้งวงดนตรีสมัครเล่นกับเพื่อน ๆ ใช้ชื่อวงว่า "ศรีโรจน์" ตามชื่อค่ายมวยศรีโรจน์ ผู้ให้การสนับสนุน เมื่อชำนาญขึ้นจึงเริ่มรับงานแสดงตามไนท์คลับ แถบถนนเพชรบุรีตัดใหม่ ในยุคทศวรรษ 1970 จากนั้นได้เข้าร่วมวง 4+1 กับพี่ชายทั้งสองคน เล่นประจำที่ไนท์คลับไทยเฮฟเว่น ถนนเพชรบุรีตัดใหม่
วงการบันเทิง.
ในช่วงสงครามเวียดนาม ฟาโรห์ได้ออกตระเวนเล่นดนตรีตามค่ายทหารในจังหวัดอุบลราชธานี อุดรธานี นครราชสีมา จากนั้นได้ร่วมกับวงเพรสซิเดนท์ เล่นดนตรีในแถบพัทยาและกรุงเทพมหานคร ต่อมาได้ร่วมงานกับชัชชัย สุขขาวดี ภาสกร หุตะวนิช และธรรมนูญ หะยีสาและ ในชื่อวงร็อคเคสตร้า เล่นประจำอยู่ที่ออสการ์คลับ โรงแรมชวลิต (ปัจจุบัน คือ โรงแรมแอมบาสซาเดอร์) และโรงแรมโนราห์ โรงแรมสุคนธา อำเภอหาดใหญ่ จังหวัดสงขลา จากนั้นได้เข้าร่วมกับวงโอดิสซีย์ เล่นประจำที่ไนท์คลับ เดอะ ดิสก์ ถนนราชดำเนิน
ในปี พ.ศ. 2527 ฟาโรห์ได้เข้าร่วมกับวงเพื่อน ในสังกัดนิธิทัศน์โปรโมชั่น มีผลงานเพลงไทยที่มีชื่อเสียงคือ เพลง "ว้าเหว่" ต่อมาเมื่อวงเพื่อนมีการเปลี่ยนแปลงสมาชิก จึงได้แยกออกมาตั้งวง "น้ำใจ" ร่วมกับโชคดี พักภู่ ดนัย ทวีโภค และผดลเดช บุนนาค ในสังกัด แกรมมี่ เอนเตอร์เทนเมนต์ และหลังจากนั้นก็มีอัลบั้มเดี่ยวเพลงไทยของตัวเองในชื่อชุด "ฟาโรห์ 1" กับนิธิทัศน์โปรโมชั่น มีผลงานเพลงไทยที่มีชื่อเสียงคือเพลง "หัวใจชา" ซึ่งเป็นการนำเพลงของดาวใจ ไพจิตรมาขับร้องใหม่ในแบบสตริง นอกจากนั้นยังทำธุรกิจส่วนตัวเกี่ยวกับค้าขายที่ดินและหินอ่อน รวมทั้งกิจการดูแลรถยนต์ครบวงจรอีกด้วย
ในช่วงหลังของชีวิต ฟาโรห์ ตอยยีบีมีผลงานการแสดงดนตรีอย่างสม่ำเสมอ ในแนวเพลงสากลยุค 1960-70 โดยเฉพาะเพลงของ เดอะบีทเทิลส์ และพำนักอยู่ที่จังหวัดเชียงใหม่ 
บุตรสาวคนเล็กของฟาโรห์ ตอยยีบีคือเมลดา ตอยยีบี หรือเมเม่ นักร้องเยาวชนผู้เคยได้รับตำแหน่งชนะเลิศ Barbie singing contest season 4 รุ่นอายุ 5-8 ปีในปี พ.ศ. 2553 และยังเป็นผู้เข้าประกวด The Voice Kids Thailand Season 1
ฟาโรห์ ตอยยีบีถึงแก่กรรมเมื่อวันศุกร์ที่ 2 สิงหาคม พ.ศ. 2567 เวลา 11.10 น. ด้วยอาการไทรอยด์เป็นพิษขั้นรุนแรงเฉียบพลัน ที่จังหวัดเชียงใหม่
โปรแกรมเสริม

โปรแกรมเสริม ในความหมายทางคอมพิวเตอร์ หมายถึงโปรแกรมที่เสริมฟังก์ชันการทำงานให้กับโปรแกรมอื่น ให้สามารถใช้งานได้หลากหลายหรือมีประสิทธิภาพมากขึ้น
วัตถุประสงค์.
เหตุผลของการมีโปรแกรมเสริมหรือปลั๊กอินนั้นคือ
ชาวออสโตรกอท

ออสโตรกอท  เป็นสาขาหนึ่งของกลุ่มชาติพันธ์กอทซึ่งเป็นสาขาของชนเจอร์มานิคตะวันออกที่มีบทบาทสำคัญในทางการเมืองในตอนปลายจักรวรรดิโรมัน อีกสาขาหนึ่งคือชาววิซิกอท
ชนออสโตรกอทก่อตั้งรัฐในกรุงโรมในอิตาลีและคาบสมุทรบอลข่านอยู่ชั่วระยะหนึ่ง และในช่วงนั้นก็รวมส่วนใหญ่ของฮิสเปเนีย และตอนใต้ของกอล ออสโตรกอทรุ่งเรืองที่สุดในรัชสมัยของพระเจ้าธีโอดอริคมหาราชในต้นคริสต์ศตวรรษที่ 6 แต่เมื่อมาถึงกลางคริสต์ศตวรรษ ออสโตรกอทก็ถูกพิชิตโดยโรมในสงครามกอทิก (ค.ศ. 535–554) ซึ่งสร้างความเสียหายอย่างใหญ่หลวงให้แก่อิตาลี
แอตแลนติกเรเคิดส์

แอตแลนติกเรเคิดส์ (Atlantic Records) เป็นเครื่องหมายการค้าในการบันทึกเสียงที่ยังเหลือในปัจจุบัน และ เป็นค่ายเพลงในเครือ วอร์เนอร์มิวสิกกรุ๊ป ก่อตั้งเมื่อเดือนตุลาคม พ.ศ. 2490 โดย อาเหม็ด เออร์เตกัน และ เฮิร์บ อัมราสัน ที่ลอสแอนเจลิส รัฐแคลิฟอร์เนีย ประเทศสหรัฐอเมริกา กว่า 20 ปีแรกของการดำเนินงาน แอตแลนติกเรเคิดส์ได้รับชื่อเสียงและถูกบันทึกในป้ายอเมริกาว่าเป็นผู้เชี่ยวชาญทางด้านดนตรีแจ๊ส, อาร์แอนด์บี และการบันทึกจิตวิญญาณโดยนักดนตรีชาวแอฟริกัน-อเมริกันรวมทั้ง อารีทา แฟรงคลิน, เรย์ ชาลส์, วิลสัน พิกเกต, แซมและเดฟ, รูธ บราวน์ และโอทิส เรดดิง
แอตแลนติกเรเคิดส์มีตำแหน่งที่ต้องได้รับการปรับปรุงอย่างมาก โดยเสนอข้อตกลงกับสแตกซ์เรเคิดส์ในปีพ.ศ. 2510 แอตแลนติกเรเคิดส์ได้กลายเป็นบริษัทในเครือของวอร์เนอร์บราเธอร์สเซเว่นอาร์ท และในตอนนี้กลุ่มดนตรีวอร์เนอร์ได้เพิ่มดนตรีร็อกและเพลงป็อปกับวงดนตรี เช่น เลด เซพเพลิน และ เยส
ในปีพ.ศ. 2547 แอตแลนติกเรเคิดส์และค่ายเพลงพี่น้องอย่างอิเล็กตราเรเคิดส์ได้รวมค่ายเข้ากับแอตแลนติกเรเคิดส์กรุ๊ป
ปัจจุบันเคร็ก คลแมนเป็นประธานบริหารค่ายเพลงแอตแลนติกเรเคิดส์แทนอาเหม็ด เออร์เตกัน ที่ถึงแก่กรรมเมื่อวันที่ 14 ธันวาคม พ.ศ. 2549 (อายุ 83 ปี)
ศิลปินในค่าย.
ปัจจุบันแอตแลนติกเรเคิดส์มีศิลปินมากมายภายในสังกัด อาทิ บรูโน มาส์, ชาร์ลี เอ็กซ์ซีเอ็กซ์, ชาร์ลี พูท, โคลด์เพลย์, เดวิด เกตตา, เอ็ด ชีแรน, โฟล ไรเดอ, เจสัน มแรซ, คาร์ดิ บี, เบน แพลตต์, เคห์ลานี และโรเซ เป็นต้น
ลอมบาร์ด

ลอมบาร์ด หรือ ลังโกบาร์ด หรือ ลองโกบาร์ด  เป็นสาขาหนึ่งของกลุ่มชาติพันธุ์เจอร์มานิคที่เดิมมาจากยุโรปเหนือและมาตั้งถิ่นฐานอยู่ที่ลุ่มแม่น้ำดานูบ จากบริเวณนั้นลอมบาร์ดก็เข้ารุกรานจักรวรรดิไบแซนไทน์ในคาบสมุทธอิตาลีในปี ค.ศ. 568 ภายใต้การนำของอัลบอยน์ ลอมบาร์ดก่อตั้งราชอาณาจักรอิตาลีที่รุ่งเรืองมาจนถึงปี ค.ศ. 774 เมื่อถูกพิชิตโดยแฟรงค์
ชาวแวนดัล

แวนดัล  เป็นสาขาหนึ่งของกลุ่มชาติพันธุ์เจอร์แมนิกตะวันออกที่เข้ามามีบทบาทในตอนปลายสมัยจักรวรรดิโรมัน ระหว่างคริสต์ศตวรรษที่ 5 กษัตริย์ชาวกอทพระเจ้าธีโอดอริคมหาราชพระเจ้าแผ่นดินของชาวออสโตรกอทและผู้สำเร็จราชการของชาววิซิกอทเป็นพันธมิตรของแวนดัลโดยการสมรส และเป็นพันธมิตรกับเบอร์กันดีและแฟรงก์ภายใต้การปกครองของโคลวิสที่ 1
แวนดัลอาจจะมีชื่อเสียงจากการโจมตีกรุงโรม (Sack of Rome) ในปี ค.ศ. 455 แม้ว่าการทำลายจะไม่มากไปการทำลายเมืองอื่นที่เกิดขึ้น แต่วัฒนธรรมยุโรปนำการทำลายของชาวแวนดัลไปเชื่อมโยงกับการทำลายอย่างรุนแรงไม่สมเหตุสมผล ในคำว่า "Vandalism" ที่ยังคงใช้อยู่จนทุกวันนี้
ที่มา.
นักโบราณคดีและนักประวัติศาสตร์เชื่อว่าแวนดัลมีความเกี่ยวข้องกับอารยธรรมปแชวอสก์ (Przeworsk culture) และอาจจะมีความเกี่ยวข้องกับกลุ่มอื่นที่อาจจะเป็น กลุ่มผสมระหว่างสลาฟ กับเจอร์แมนิก ลูกีอี (Lugii) ที่นักเขียนโรมันกล่าวว่าตั้งถิ่นฐานอยู่ในบริเวณเดียวกัน นักวิชาการบางท่านเชื่อว่าลูกีอีอาจจะเป็นชื่อเดิมของแวนดัล หรือแวนดัลอาจจะเป็นส่วนหนึ่งของสหพันธ์ลีกูเรียที่ประกอบด้วยชนเจอร์แมนิกและชนสลาฟ นักประวัติศาสตร์โรมันจอร์เดนส์ (Jordanes) กล่าวว่าแวนดัลเป็นกลุ่มชนที่พูดภาษากอทิก และการศึกษาศัพท์มูลวิทยาสนับสนุนความคิดที่ว่าภาษาแวนดัลมีความเกี่ยวข้องกับภาษากอทิก ผู้ที่เป็นเจ้าของอารยธรรมปแชวอสก์ (อาจจะเป็นลูกีอี) มีประเพณีการเผาศพ ประเพณีการเผาศพเป็นประเพณีของชนกลุ่มปรัสเซียบอลติก แต่ชนปรัสเซียใช้ทั้งการเผาศพและการฝังศพ เมื่อโรมันกล่าวถึงลูกีอีซึ่งอาจจะเป็นอารยธรรมปแชวอสก์ที่สืบไปได้ถึงบริเวณที่เป็นที่ลุ่ม
จากการศึกษาที่มาของชื่อทางภูมิศาสตร์ทำให้เชื่อว่าแวนดัลอาจจะมาจากนอร์เวย์ ("Hallingdal"), สวีเดน ("Vendel") หรือ เดนมาร์ก ("Vendsyssel") และสรุปกันว่าแวนดัลข้ามทะเลบอลติกไปยังบริเวณที่เป็นโปแลนด์ปัจจุบันราวสองร้อยปีก่อนคริสต์ศตวรรษ และไปตั้งถิ่นฐานอยู่ในไซลีเชียตั้งแต่ราว 120 ก่อนคริสต์ศตวรรษ และตามทฤษฎีนี้แวนดัลก็มีความเกี่ยวข้องกับอารยธรรมปแชวอสก์ เพราะอารยธรรมวีลบาร์คของกอทดูเหมือนจะมาแทนสาขาหนึ่งของอารยธรรมปแชวอสก์
นักประพันธ์ยุคกลางใช้คำว่า "แวนดัล" ในการกล่าวถึงกลุ่มชนสลาฟบางกลุ่มที่รวมทั้งเวนด์, ซอร์บ หรือโพล
สหวิริยาสตีลอินดัสตรี

บริษัท สหวิริยาสตีลอินดัสตรี จำกัด (มหาชน) (SSI)  เป็นกลุ่มธุรกิจผลิตเหล็กแผ่นรีดร้อนชนิดม้วนรายแรกและรายใหญ่ที่สุดของประเทศไทย โดยมีกำลังการผลิตสูงสุดที่ 4 ล้านตันต่อปี และมีการลงทุนในธุรกิจได้แก่ ธุรกิจเหล็กรีดร้อน ธุรกิจเหล็กปลายน้ำ ธุรกิจโครงสร้างพื้นฐาน (ท่าเรือ) และ ธุรกิจเทคโนโลยีและวิศวกรรม
ประวัติ.
บริษัทสหวิริยาสตีลอินดัสตรีจดทะเบียนเป็นบริษัทจำกัดเมื่อวันที่ 13 มีนาคม พ.ศ. 2533 และจดทะเบียนเป็นบริษัทมหาชนจำกัดเมื่อวันที่ 24 กุมภาพันธ์ พ.ศ. 2537
ผลิตภัณฑ์และการผลิต.
โรงงานผลิตเหล็กแผ่นรีดร้อนของเอสเอสไอมีกำลังการผลิตเหล็กแผ่นรีดร้อนที่ 4 ล้านตันต่อปี ซึ่งเป็นกำลังการผลิตที่มากที่สุดในเอเชียตะวันออกเฉียงใต้ โดยใช้เทคโนโลยีการผลิตอันทันสมัยมุ่งผลิตเหล็กแผ่นรีดร้อนที่มีมาตรฐานสูง ผ่านการรับรองคุณภาพมาตรฐานสากลทั้งในประเทศและต่างประเทศ เพื่อตอบสนองความต้องการที่หลากหลายของกลุ่มลูกค้าในอุตสาหกรรมต่าง ๆ เช่น ยานยนต์ พลังงาน การขนส่ง และการก่อสร้าง ฯลฯ 
เอสเอสไอได้ลงทุนเพิ่มเติมในโครงการเหล็กแผ่นรีดร้อนชนิดม้วนประเภทล้างผิวและเคลือบน้ำมันด้วยกำลังการผลิตสูงสุด 1,000,000 ตันต่อปี ซึ่งมีที่ตั้งอยู่ในอาณาเขตเดียวกันกับโรงงานผลิตเหล็กแผ่นรีดร้อนชนิดม้วน ณ อำเภอบางสะพาน จังหวัดประจวบคีรีขันธ์
การฟื้นฟูกิจการ.
เมื่อวันที่ 1 ตุลาคม พ.ศ. 2558 บริษัท สหวิริยาสตีลอินดัสตรี จำกัด (มหาชน) ได้ส่งหนังสือสารสนเทศมาที่ตลาดหลักทรัพย์แห่งประเทศไทย เพื่อแจ้งการผิดนัดชำระหนี้และการยื่นคำร้องขอฟื้นฟูกิจการต่อศาล เนื่องจาก SSI ต้องเป็นผู้รับผิดชอบหนี้แทนบริษัทลูกในฐานะผู้ค้ำประกัน มูลค่าราว 2.8 หมื่นล้านบาท ภายหลังจากที่ธนาคารเจ้าหนี้ 3 รายใหญ่เรียกให้ชำระหนี้ที่ค้างตามเงื่อนไขการกู้ยืม และพบว่าไม่สามารถที่จะชำระหนี้ได้จึงยื่นเรื่องต่อศาลล้มละลายเพื่อขอฟื้นฟูกิจการ โดยวันที่ 15 ธันวาคม 2559 ศาลล้มละลายกลางได้มีคำสั่งเห็นชอบด้วยแผนฟื้นฟูกิจการ ตลอดระยะเวลาที่ผ่านมาภายใต้กระบวนการฟื้นฟูกิจการ บริษัทฯ ในฐานะผู้บริหารแผน ได้ดำเนินการตามแผนฟื้นฟูกิจการอย่างต่อเนื่อง และต่อมา บริษัทฯ จึงได้ยื่นคำขอให้ศาลมีคำสั่งยกเลิกการฟื้นฟูกิจการ โดยเมื่อวันที่ 13 ธันวาคม 2566 ศาลได้พิจารณาคำร้องและมีคำสั่งให้ยกเลิกการฟื้นฟูกิจการของบริษัทฯ ตามมาตรา 90/70 แห่งพระราชบัญญัติล้มละลาย พ.ศ. 2483
ชาวฮังการี

ชาวฮังการี  หรือ ชาวม็อดยอร์ คือกลุ่มชาติพันธุ์ที่ส่วนใหญ่เกี่ยวข้องกับประเทศฮังการี ชาวม็อดยอร์มีด้วยกันราว 10 ล้านคนในประเทศฮังการี (ค.ศ. 2001) ชาวฮังการีเป็นชาติพันธุ์หลักที่ตั้งถิ่นฐานอยู่ใน[[ราชอาณาจักรฮังการี]ที่รุ่งเรืองอยู่ในระยะหนึ่งพันปีที่ผ่านมา ดินแดนของอาณาจักรนี้ถูกแบ่งแยกออกไปตาม[[สนธิสัญญาทรียานง]] (Treaty of Trianon) (ค.ศ. 1920) ซึ่งเป็นผลทำให้ชนฮังการีจำนวน 3,425,000 คนต้องแยกตัวจากดินแดนบ้านเกิด จำนวนประชากรฮังการีที่ตั้งถิ่นฐานนอกฮังการีในปัจจุบันรวมทั้ง: ใน[[โรมาเนีย]] (1,440,000 คน), [[สโลวาเกีย]] (520,500 คน), [[เซอร์เบีย]] (293,000 คน), [[ยูเครน]] (156,000 คน), [[ออสเตรีย]] (40,583 คน), [[โครเอเชีย]] (16,500 คน), [[สาธารณรัฐเช็ก]] (14,600 คน) และ[[สโลวีเนีย]] (10,000 คน) นอกจากนั้นก็ยังมีกลุ่มชนใหญ่ ๆ ที่สืบเชื้อสายมาจากชาวฮังการีที่ไปตั้งถิ่นฐานอยู่ในบริเวณอื่นในโลก เช่น 1,400,000 คนใน[[สหรัฐอเมริกา]] แต่มีเพียงจำนวนเล็กน้อยที่ยังรักษาขนบประเพณีและภาษาพูดของฮังการีอยู่
กลุ่มชาวม็อดยอร์สามารถแบ่งออกไปเป็นกลุ่มย่อยได้อีกตามภาษาท้องถิ่นและลักษณะวัฒนธรรม เช่น กลุ่มเซแคย์ ([[:en:Székelys|Székelys]]), กลุ่มชางโก ([[:en:Csangos|Csángó]]), กลุ่มยาซ ([[:en:Jasz_people|Jász]]) และ กลุ่มปาโล็ตซ์ ([[:en:Palóc|Palóc]])
ฌาต็องแด

"ฌาต็องแด" (หมายถึง "ฉันรอคอย") เป็นซิงเกิลของเซลีน ดิออนจากอัลบั้ม "ลายวาปารี" ("Live à Paris") ออกจำหน่ายในวันที่ 30 มิถุนายน พ.ศ. 2540 ในประเทศฝรั่งเศสและเบลเยี่ยม"
"ฌาต็องแด" เป็นผลงานการประพันธ์ของฌ็อง-ฌัก กอลด์มาน เดิมเพลงนี้เป็นเพลงหนึ่งในอัลบั้ม "เดอ" ของเซลีน ซึ่งออกจำหน่ายเมื่อปี พ.ศ. 2538
มิวสิกวิดีโอเพลงนี้เป็นวิดีโอการแสดงสดของเซลีนที่โรงละครเซนิตในกรุงปารีส ซึ่งได้บรรจุไว้ในดีวีดีคอนเสิร์ตลายวาปารี 
ซิงเกิลนี้ขึ้นอันดับสูงสุดที่ 46 ในฝรั่งเศส และอันดับที่ 22 ในชาร์ตเบลเยี่ยมวอลโลเนีย เพลงนี้ฉบับสตูดิโอได้บรรจุไว้ในอัลบั้ม "เดอ" 
โซนี่ มิวสิก ออกจำหน่ายเพลง "เฌอแซปา" ฉบับร้องสดในเนเธอร์แลนด์ ในเวลาเดียวกันกับที่ประชาสัมพันธ์ซิงเกิลนี้ โดยบรรจุเพลง "ฌาต็องแด" ในด้าน-บี
รูปแบบและรายชื่อเพลง.
ซีดีซิงเกิล 2 เพลง (ฝรั่งเศส)
แคว้นลอมบาร์เดีย

ลอมบาร์เดีย , ลุมบาร์ดีอา (ลุมบาร์ตตะวันตก:) หรือ ลอมบาร์ดี  เป็นแคว้นหนึ่งในยี่สิบแคว้นของประเทศอิตาลี มีเมืองหลักคือมิลาน (มีลาโน) ประชากร 1 ใน 6 ของอิตาลีอาศัยอยู่ในแคว้นนี้ และผลิตภัณฑ์มวลรวมภายในประเทศ 1 ใน 5 ของอิตาลีผลิตขึ้นในแคว้นนี้ ลอมบาร์เดียใช้ภาษาอิตาลีเป็นภาษาราชการ ถึงแม้ว่าจะมีภาษาท้องถิ่นอันเก่าแก่ต่าง ๆ มากมาย (ภาษาลุมบาร์ตตะวันออกและลุมบาร์ตตะวันตก) และยังมีผู้พูดภาษาเอมีเลียในจังหวัดมันโตวา, ปาวีอา และเครโมนา จุดหมายปลายทางสำคัญที่นักท่องเที่ยวนิยมประกอบด้วยเมืองทางประวัติศาสตร์ เช่น มิลาน, เบรชชา, มันโตวา, ปาวีอา, เครโมนา, แบร์กาโม และมีทะเลสาบการ์ดา, โคโม, มัจโจเร และอีเซโอ
การแบ่งเขตการปกครอง.
แคว้นลอมบาร์เดียแบ่งเขตการปกครองออกเป็น 12 จังหวัด
คอลเดอะแมน

"คอลเดอะแมน"  คือซิงเกิลที่ 5 และเป็นซิงเกิลทางการค้าซิงเกิลสุดท้ายของเซลีน ดิออนจากอัลบั้ม "ฟอลลิงอินทูยู" ออกจำหน่ายเมื่อวันที่ 23 มิถุนายน พ.ศ. 2540 ในภูมิภาคนอกอเมริกาเหนือ
"คอลเดอะแมน" เป็นผลงานการประพันธ์ของแอนดี ฮิลล์และ Peter Sinfield ผู้ประพันธ์เพลง "ธิงค์ทไวซ์" และอำนวยการสร้างโดย Jim Steinman ซึ่งเคยอำนวยการผลิตให้เธอในเพลง "อิตส์ออลคัมมิงแบ็กทูมีนาว" มาแล้ว
มิวสิกวิดีโออำนวยการผลิตโดย Greg Masuak ในปี พ.ศ. 2538 โดยนำมิวสิกวิดีโอเพลง "เชอเซปา" และ "เน็กซ์เพลนเอาต์" มาผสมผสานกัน
ซิงเกิลนี้ออกจำหน่ายระหว่างการออกคอนเสิร์ตทัวร์ฟอลลิงอินทูยูที่ยุโรปครั้งที่ 2 ขึ้นอันดับสูงสุดที่ 8 ในไอร์แลนด์ และอันดับที่ 11 ในสหราชอาณาจักร
ในวันที่ 17 เมษายน พ.ศ. 2540 เซลีนขับร้องเพลง "คอลเดอะแมน" กับคณะประสานเสียงกอสเปล 30 คนระหว่างพิธีการประกาศรางวัลเวิลด์ มิวสิก อวอร์ดส ในคืนนั้นเธอได้รับรางวัล 3 รางวัลได้แก่ ศิลปินหญิงชาวแคนาดาที่มียอดขายสูงสุด (Best-selling Canadian Female Singer), ศิลปินที่มียอดขายสูงสุด (Best-selling Artist) และ ศิลปินป๊อปที่มียอดขายสูงสุด  Best-selling Pop Artist) ภายหลังยอดขายของเธอหลังปี พ.ศ. 2539 มีมากกว่า 25 ล้านชุด ซึ่งนับเป็นปีที่ 2 ที่เธอมียอดจำหน่ายอัลบั้มมากกว่า 20 ล้านชุดทั่วโลก
ในปี พ.ศ. 2551 เพลง "คอลเดอะแมน" ได้บรรจุไว้ในอัลบั้มรวมเพลงฮิต "" ฉบับยุโรป
รูปแบบและรายชื่อเพลง.
ซีดีซิงเกิลยุโรป
แม็กซีซิงเกิลยุโรปและสหราชอาณาจักร
แม็กซีซิงเกิลยุโรปและสหราชอาณาจักร ชุดที่ 2
แม็กซีซิงเกิลเทปสหราชอาณาจักร
ราชอาณาจักรฮังการี

ราชอาณาจักรฮังการี หรือเรียกสั้นๆ ว่า ฮังการี  มีชื่อเต็มว่า “ดินแดนแห่งมงกุฎนักบุญอิชต์วาน”  เริ่มก่อตั้งราชอาณาจักรขึ้นราว ค.ศ. 1000 เมื่อราชรัฐฮังการีที่ก่อตั้งในปี ค.ศ. 896 ได้รับฐานะเป็น “ราชอาณาจักร” โครงสร้างของการปกครองเปลี่ยนแปลงจากระบอบสมบูรณาญาสิทธิราชย์ไปเป็นระบอบสาธารณรัฐเป็นระยะเวลาอันสั้นใน ค.ศ. 1918 และอีกครั้งหนึ่งใน ค.ศ. 1946 ซึ่งเป็นการสิ้นสุดของการเป็นราชอาณาจักรและเปลี่ยนไปเป็นสาธารณรัฐฮังการี ในประวัติศาสตร์ส่วนใหญ่ราชอาณาจักรฮังการีถือว่าเป็นรัฐหนึ่งของยุโรปกลางที่นอกจากตัวราชอาณาจักรแล้วก็ยังรวมทรานซิลเวเนีย โครเอเชีย-สโลวีเนีย และดินแดนที่เรียกว่าพรมแดนทหาร (Military Frontier)
โรงเรียนวัดโพธิ์ศรีบรรจง

โรงเรียนวัดโพธิ์ศรีบรรจง เป็นโรงเรียนขยายโอกาสทางการศึกษา สังกัดสำนักงานคณะกรรมการการศึกษาขั้นพื้นฐาน ที่ตั้ง ตั้งอยู่ที่ หมู่ที่ 5 ตำบลตลาดไทร อำเภอชุมพวง จังหวัดนครราชสีมา เปิดทำการสอนตั้งแต่ระดับก่อนประถมศึกษา ถึงระดับชั้นมัธยมศึกษาตอนต้น
และในวันที่ 19 ธันวาคม 2539 สำนักงานการประถมศึกษาจังหวัดนครราชสีมา ได้ประกาศยุบโรงเรียนบ้านตูมหวาน สำนักงานการประถมศึกษาอำเภอชุมพวง 
ยุบรวมกับโรงเรียนวัดโพธิ์ศรีบรรจง มีเนื้อที่ทั้งสิ้น 25 ไร่ 86 ตารางวา แบ่งเป็น 2 แปลง คือ แปลงที่ 1 ตั้งอยู่หมู่ที่ 5 บ้านตาจง ตำบลตลาดไทร อำเภอชุมพวง จังหวัดนครราชสีมา เป็นที่ตั้งของโรงเรียน เนื้อที่ 10 ไร่ 1 งาน 99 ตารางวา แปลงที่ 2 ตั้งอยู่ที่บ้านตูมหวาน หมู่ที่ 10 ตำบลตลาดไทร อำเภอชุมพวง จังหวัดนครราชสีมา เนื้อที่ 14 ไร่ 2 งาน 87 ตารางวา
ขนาดและที่ตั้ง.
โรงเรียนวัดโพธิ์ศรีบรรจง เป็นโรงเรียนขนาดกลาง ตั้งอยู่ที่บ้านตาจง หมู่ที่ 5 ตำบลตลาดไทร อำเภอชุมพวง จังหวัดนครราชสีมา หมู่บ้านในเขตบริการของโรงเรียน 3 หมู่บ้าน คือ บ้านตาจง บ้านโนนแดง และบ้านตูมหวาน
อิสราภรณ์ จันทรโสภาคย์

อิสราภรณ์ จันทรโสภาคย์ ชื่อเล่น แอนนา หรือเป็นที่รู้จักในชื่อ แอนนา วงแจมป์ เป็นนักร้อง และนักแสดง มีผลงานเพลงในสังกัดจีเอ็มเอ็ม แกรมมี่ เป็นหนึ่งในศิลปินกลุ่มวง "ทีน เอต เกรด เอ" และวง "แจมป์" ตามลำดับ นอกจากนี้แอนนายังออกอัลบั้มเดี่ยวอีกด้วย
ประวัติ.
อิสราภรณ์ จันทรโสภาคย์ ชื่อเล่น แอนนา เป็นนักร้องและนักแสดงชาวไทย เกิดเมื่อวันที่ 8 กุมภาพันธ์ พ.ศ. 2523 จบการศึกษาระดับปริญญาตรี คณะ บริหารธุรกิจ มหาวิทยาลัยอัสสัมชัญ เข้าสู่วงการจากการประกวดร้องเพลงสตาร์เซิร์ท และเคยเล่นมิวสิควีดีโอเพลง "เหลวไหล" ของ มอส ปฏิภาณ ภายหลังได้เซนต์สัญญาเป็นศิลปินภายใต้สังกัดจีเอ็มเอ็ม แกรมมี่ ออกผลงานเพลงช่วงแรก ๆ โดยการเป็นหนึ่งในศิลปินกลุ่มในนาม ทีน เอต เกรด เอ เมื่อปี พ.ศ. 2541 มีเพลงในอัลบั้มที่ทำให้เธอเป็นที่รู้จัก คือ "เพื่อนเท่านั้น" หลังจากที่ศิลปินแยกตัวกันแอนนาได้เป็นหนึ่งในสมาชิกวง แจมป์ พร้อมกับเพื่อนสาวในวงทีน เอต เกรด เอ คือ เจนนี่, ปอ และ มิเชล
วงการเพลง.
แอนนาเซ็นสัญญาเป็นนักร้องกับทางจีเอ็มเอ็ม แกรมมี่ หลังจากนั้นเธอก็ได้เริ่มเป็นศิลปินฝึกหัด โดยเรียนร้องเพลงกับ ครูแอน นันทนา บุญ-หลง ในระยะเวลาปีครึ่ง และได้รวมตัวเป็นศิลปินกลุ่มในนาม "ทีน เอต เกรด เอ (Teen 8 Grade A)" ร่วมกับสมาชิกอีก 7 คน ได้แก่ เจนนิเฟอร์ โปลิตานนท์, ภัคพร ภูวะปัจฉิม, มิเชล วอกอร์ด, ปริญญา อินทชัย, สราวุฒิ พุ่มทอง, ฐิติ เวชบุล และ ศตวรรษ เศรษฐกร เปิดตัวครั้งแรกเมื่อเดือนมกราคม 2541 ซึ่งเป็นแนวเพลงป็อปทันสมัย แอนนาขับร้องเพลงเดี่ยว คือเพลง "เพื่อนเท่านั้น"
จากนั้นไม่นานเธอกับเพื่อนของเธอวง "ทีน เอต เกรด เอ" อีก 3 สาว คือ เจนนิเฟอร์ โปลิตานนท์, ปอภัคพร ภูวะปัจฉิม และ มิเชล วอร์กอด ก็มารวมกันในชื่อ แจมป์ (Jamp) เป็นกลุ่มศิลปินเกิร์ลกรุ๊ป ที่ดนตรีเน้นแนว แดนซ์ โดยใช้ชื่ออัลบั้มแรกว่า "Jamp" วางแผงเมื่อ 20 พฤษภาคม พ.ศ. 2542 เปิดตัวด้วยเพลง "ไม่ต้องห่วงฉัน" ซึ่งต้นฉบับของเพลงคือ วงโลโซ ในอัลบั้มชุดแรกถือว่าประสบความสำเร็จอย่างมาก เพลงในอัลบั้มส่วนใหญ่จะเป็นเพลงที่มีเนื้อร้องภาษาอังกฤษ
ในปีถัดมา วงแจมป์ ได้มีอัลบั้มชุดที่สอง ซึ่งเป็นชุดสุดท้าย ก่อนที่แต่ละคนจะแยกย้ายไปทำงานของตนเอง ใช้ชื่ออัลบั้มว่า "บังอรเอาแต่แดนซ์'" วางจำหน่ายเมื่อ 30 มีนาคม พ.ศ. 2543 สังกัด จีเอ็มเอ็ม แกรมมี่ ในอัลบั้มนี้มีความแปลกโยการนำเพลงลูกทุ่งที่ดังในอดีต มาขับร้องในสไตล์เพลงแดนซ์ เช่น บังอรเอาแต่นอน, จะขอก็รีบขอ, สาวรำวง, สาวเชียงใหม่, ผู้ชายในฝัน และอีกมากมาย ถือว่าอัลบั้มชุดนี้มีเพลงดังอยู่หลายเพลงด้วยกัน
เมื่อวงแจมป์ ได้แยกย้ายกันไปทำงานวงการบันเทิงด้านอื่น ๆ แอนนาก็ได้ออกอัลบั้มเดี่ยวของตัวเองในชื่อ "Anna" ในสังกัด กรีนบีนส์ ในเครือจีเอ็มเอ็ม แกรมมี่ โดยเปิดตัวด้วยเพลง "อยู่ ๆ ฉันก็เปลี่ยนไป" และเพลง "หวงนาย" ออกวางจำหน่ายวันที่ 16 สิงหาคม 2545 แนวเพลงป็อป, คันทรี
ชีวิตส่วนตัว.
ทางด้านของแอนนา นั้นมีโครงการร่วมหุ้นเปิดโรงเรียนสอนร้องเพลงกับกลุ่มเพื่อน ๆ แต่ก็ต้องระงับลงเพราะในช่วงกลางปี พ.ศ. 2549 แอนนาเกิดมีข่าวที่สังคมขณะนั้นอาจถือเป็นเรื่องเสียหาย ทำให้โครงการพับไปพร้อมกับการเก็บตัวเงียบของเธอนั่นเอง แต่ล่าสุดหลังจากที่แอนนา ได้เปิดตัวต่อสาธารณชนแล้ว เธอก็ตัดสินใจดำเนินโครงการนั้นต่ออีกครั้ง โดยตอนนี้เธอเหมือนกับหันหลังให้กับวงการเบื้องหน้าไปแล้ว และทุ่มเทสุดตัวในการบริหารสถาบันสอนร้องเพลงดังกล่าวอย่างเต็มที่ และตัดสินใจดำเนินธุรกิจดังกล่าวเพียงลำพัง
ปัจจุบัน แอนนาเรียนจบแพทย์ที่ประเทศฟิลิปปินส์ และได้ทำงานอยู่ในโรงพยาบาลรัฐในประเทศไทย ซึ่งเธอเคยให้สัมภาษณ์ว่าเธอชอบช่วยเหลือคน และมีความฝันอยากเป็นพยาบาล และเธอก็ทำสำเร็จ
เส้าหลิน สองใหญ่

เส้าหลิน สองใหญ่ หรือ เส้าหลิน หรือ เดอะนิวเส้าหลินเทมเพิล (พินอิน: "Xīn Shàolín Sì") เป็นภาพยนตร์ฮ่องกงแนวแอ็คชั่นศิลปะการต่อสู้ที่เข้าฉายในปี ค.ศ. 2011 นำแสดงโดย หลิว เต๋อหัว, เซียะ ถิงฟง, ฟ่าน ปิงปิง, เฉินหลง กำกับการแสดงโดย เฉิน มู่เซิ่ง
เนื้อเรื่อง.
ยุคต้นของการปฏิวัติประเทศจีน โฮ่วเจีย เป็นแม่ทัพใหญ่ในการตีเมืองเติงเฟิง โดยมีเชามันซึ่งเปรียบเสมือนน้องชายเป็นผู้ช่วย เมืองเติงเฟิงเป็นที่ตั้งของวัดเส้าหลิน ซึ่งบัดนี้กลายเป็นที่ให้พักพิงของบรรดาผู้อพยพหนีภัยสงคราม โฮ่วเจียและเชามันดูถูกเหยียดหยามวัดเส้าหลินซึ่งเป็นต้นกำเนิดของวิชาวรยุทธ ในคืนที่โฮ๋วเจียจะมั่นหมายลูกสาวตนเองกับลูกชายของนายพลโส่ว พี่ชายร่วมสาบาน เขาถูกเชามันหักหลัง ทำให้ได้รับบาดเจ็บทั้งตัวเอง เอี๋ยนซี ภรรยา และลูกสาว จนต้องเข้าไปขอความช่วยเหลือจากวัดเส้าหลิน แต่ลูกสาวของเขาบาดเจ็บหนักจนเกินจะช่วยไหว ทำให้เสียชีวิต โฮ่วเจียเสียใจมาก จึงสำนึกผิดและขอออกบวช โดยมี หูเต่า หลวงจีนพ่อครัวของวัดเป็นผู้ดูแล ขณะที่เชามันกำลังจะให้ขายสมบัติของชาติให้แก่ชาติตะวันตกเพื่อสร้างทางรถไฟ
การสร้างและความสำเร็จในการเข้าฉาย.
เส้าหลิน สองใหญ่เป็นเวอร์ชันที่พัฒนาต่อจากภาพยนตร์ชุดแรกของเจท ลี ที่มีชื่อว่าเสี้ยวลิ้มยี่ การถ่ายทำเริ่มต้นในเดือนตุลาคม ค.ศ. 2009 โดยมีพิธีฉลองจัดขึ้นภายในวัดเส้าหลิน ได้มีการแพร่กระจายข่าวครั้งแรกของโครงการเมื่อเฉินหลงซึ่งเป็นนักแสดง ได้ประกาศในเว็บไซต์อย่างเป็นทางการของเขาว่าจะมีส่วนร่วมกับโครงการดังกล่าว แต่ไม่สามารถพูดคุยเกี่ยวกับรายละเอียดของเรื่องนี้ได้เนื่องจากข้อจำกัดทางสัญญา
เฉินหลงและลูกทีมของเขาได้เนรมิตวัดเส้าหลินขึ้นมาเองใหม่ในมณฑลเจ้อเจียง ด้วยงบประมาณ 10 ล้านหยวน (หรือประมาณ 1.47 ล้านดอลลาร์สหรัฐ) เพื่อหลีกเลี่ยงความเสียหายที่เกิดขึ้นกับวัดจริง สมาชิกในทีมของเขาต่างโกนหัวจนโล้นสำหรับการถ่ายทำภาพยนตร์ ในขณะที่เฉินหลงสวมหมวก และได้โกนในส่วนรอบ ๆ ที่ยื่นออกมา ส่วนทางด้านหลิว เต๋อหัว ได้รับบาดเจ็บที่มือซ้ายขณะที่เขาถ่ายทำฉากต่อสู้ และนับเป็นภาพยนตร์เรื่องแรกในรอบ 21 ปี ที่หลิว เต๋อหัว และเฉินหลง สองนักแสดงระดับซูเปอร์สตาร์ของเอเชียโคจรมาพบกัน
เส้าหลิน สองใหญ่เป็นภาพยนตร์ฟอร์มใหญ่ที่เข้าฉายต้อนรับเทศกาลตรุษจีน ของปี ค.ศ. 2011 เมื่อเปิดตัวในประเทศจีน ได้รายรับสามวันแรก 105 ล้านหยวน (525 ล้านบาท) ทิ้งห่างภาพยนตร์ที่เป็นอันดับที่สองมากกว่าเท่าตัว และกลายเป็นภาพยนตร์เรื่องแรกในปี ค.ศ. 2011 ที่เปิดตัวเกิน 100 ล้านหยวนภายในสามวันแรก ขณะเดียวกันก็เปิดตัวอันดับหนึ่งในสิงคโปร์ โดยทำรายได้ไปกว่า 950,000 เหรียญ (23 ล้านบาท) และไต้หวันที่ทำรายได้ไปกว่า 6.5 ล้านเหรียญ (7 ล้านบาท) รวมถึงขึ้นอันดับ 1 ในฮ่องกง
ยาต้านรีโทรไวรัส

ยาต้านรีโทรไวรัส  คือยาต้านไวรัสประเภทหนึ่ง ใช้สำหรับรักษาการติดเชื้อรีโทรไวรัส โดยเฉพาะอย่างยิ่งในกลุ่มไวรัสเอชไอวี โดยอาศัยการรักษาร่วมโดยยาสามถึงสีชนิด โดยรู้จักว่าเป็นการักษารีโทรไวรัสที่มีประสิทธิภาพสูง  ในหลายสถาบันสุขภาพทั่วโลกต่างแนะนำให้ใช้การรักษาด้วยยาต้านรีโทรไวรัสสำหรับผู้ป่วยโรคเอดส์ทุกคน ทั้งนี้ผู้ป่วยจำเป็นต้องบริหารยานี้อย่างเคร่งครัด เพื่อลดความรุนแรงจากอาการอันไม่พึงประสงค์ของยาและป้องกันการดื้อยา ลายองค์กรมีความพยายามให้ผู้ป่วยได้มีส่วนร่วมกับแผนการรักษาใทางเลือกต่างๆ และแนะนำให้วิเคราะห์ความเสียงและประโยชน์จาการบริหารยาเพื่อลดปริมาณไวรัสในกระแสเลือด 
ซิโดวูดีน  เป็นยาต้านรีโทรไวรัสชนิดแรกที่ได้รับการรับรองให้ใช้โดยคณะกรรมการอาหารและยา ของประเทศสหรัฐอเมริกาในปี ค.ศ. 1987 และได้มีการพัฒนายาขนานใหม่เรื่อยมาจนแบ่งได้หลายกลุ่มในปัจจุบัน
ชนิด.
 Two additional inhibitors under investigation are bevirimat and Vivecon.
เจมส์ ดับเบิลยู. ร็อดเจอร์ส

เจมส์ ดับเบิลยู. ร็อดเจอร์ส (ค.ศ. 1911 - 30 มีนาคม ค.ศ. 1960) เป็นชาวอเมริกันที่ถูกตัดสินประหารชีวิตโดยทางการรัฐยูทาห์ในข้อหาฆาตกรรมคนงานเหมือง ชาร์ลส์ เมอร์รีฟิลด์ ใน ค.ศ. 1957 เขาได้กล่าวคำสุดท้ายก่อนหน้าการประหารชีวิตใน ค.ศ. 1960 โดยร้องขอเสื้อเกราะกันกระสุน การประหารด้วยทีมยิงของเขานับเป็นการประหารด้วยวิธีดังกล่าวครั้งสุดท้ายในสหรัฐอเมริกาก่อนจะถูกยับยั้งโดยศาลสูงสุดสหรัฐอเมริกา
เบื้องหลัง.
ร็อดเจอร์สเกิดในปี ค.ศ. 1911 เป็นบุตรคนแรกในพี่น้องสิบเอ็ดคน เมื่ออายุได้ 12 ปี เขาได้หลบหนีออกจากบ้าน ที่ซึ่งบิดาได้บีบบังคับให้ลูกของตนทำงาน เมื่ออายุได้ 16 ปี เขาได้เข้าร่วมในปฏิบัติการค้าของเถื่อนและได้รับบาดเจ็บที่ขาจากกระสุนปืนกล ต่อมา ร็อดเจอร์ได้เข้าไปมีส่วนพัวพันในการโจรกรรมอาวุธ และใช้เวลามากกว่ายี่สิบปีในการคุมขังในเรือนจำหลายแห่ง
ฆาตกรรม.
ร็อดเจอร์สได้งานทำเป็นคนงานก่อสร้างที่เหมืองยูเรเนียมรัทเทิลสเน็กใกล้กับลาซาล รัฐยูทาห์ เมื่อวันที่ 19 มิถุนายน ค.ศ. 1957 เจมส์ ดับเบิลยู. ร็อดเจอร์สได้ยิงและสังหารคนงานเหมือง ชาร์ลส์ เมอร์รีฟิลด์ ระหว่างที่ทั้งสองทุ่มเถียงกันในเรื่องที่ว่าต้องทำอย่างไรจึงจะหยอดน้ำมันใส่เครื่องมือสำหรับตักให้เหมาะสม ร็อดเจอร์สอ้างว่าเขาได้รับการคุกคามหลายครั้งและคิดว่าเมอร์รีฟิลด์กำลังจะ "ตีเขาให้ได้รับบาดเจ็บ" ร็อดเจอร์สกล่าวว่าเขาได้ "ท้าทายเมอร์รีฟิลด์ด้วยปืน" ก่อนจะลั่นกระสุนใส่เมื่อเมอร์รีฟิลด์โจมตีเขาด้วยประแจขนาดใหญ่
การพิจารณาคดี.
ร็อดเจอร์สได้รับแจ้งข้อหาฆาตกรรมที่สำนักงานศาลเคาน์ตีในมอนติคาโล รัฐยูทาห์ ร็อดเจอร์สอ้างว่าเขากำลังป่วยด้วยโรคซิฟิลิส และให้การว่า "กระทำความผิดในขณะวิกลจริต" ระหว่างการพิจารณาคดี ร็อดเจอร์สยืนยันว่าเขาได้สังหารเมอร์รีฟิลด์ในการป้องกันตัว จนกระทั่งได้รับการตัดสินว่าถูกประหารชีวิต ร็อดเจอร์สได้รับสิทธิ์ให้เลือกว่าจะถูกประหารชีวิตด้วยทีมยิงหรือถูกแขวนคอ ซึ่งร็อดเจอร์สเลือกที่จะถูกยิง ร็อดเจอร์สกล่าวว่าเขาไม่รู้สึกกังวล เนื่องจากเขาจะเสียชีวิตด้วยโรคซิฟิลิสก่อนหน้าการประหารชีวิต อย่างไรก็ตาม ผลการตรวจโรคซิฟิลิสปรากฏว่าไม่ได้ผลเป็นบวกในการทดสอบทางการแพทย์ ร็อดเจอร์สยื่นอุทธรณ์สามครั้ง โดยครั้งหนึ่งต่อศาลสูงสุดรัฐยูทาห์ แต่คำร้องอุทธรณ์ทั้งหมดได้รับการปฏิเสธ
การประหารชีวิต.
ร็อดเจอร์สได้ถูกส่งตัวไปยังห้องคุมขังนักโทษประหารชีวิตที่เรือนจำรัฐยูทาห์ ที่ซึ่งเขาได้รับการพิจารณาว่าเป็นนักโทษต้นแบบและเขียนถึง "ความรู้สึกขอบคุณอย่างลึกซึ้งที่สุดสำหรับความช่วยเหลือทั้งหลายและความเมตตา" ระหว่างสองปีที่ถูกคุมขัง ในตอนเช้าวันที่ 30 มีนาคม ค.ศ. 1960 ร็อดเจอร์สได้ถูกส่งตัวไปยังสถานที่ประหารห่างจากเรือนจำประมาณ 1.6 กิโลเมตร พร้อมกับนายอำเภอซานฮวนเคาน์ตี เซธ ไรต์ และอนุศาสนาจารย์ประจำเรือนจำ เมื่อถามถึงคำสุดท้ายของเขา ร็อดเจอร์สได้ยืนกรานว่าเขาบริสุทธิ์และกล่าวอีกว่า "ผมได้แจ้งคำร้องขอสุดท้ายของผมแล้ว ... เสื้อเกราะกันกระสุนไง" เขาที่อยู่ในชุดผ้าฝ้ายหยาบจึงได้รับเสนอเสื้อโค้ด ซึ่งเขากล่าวว่า "ไม่ต้องห่วง ผมกำลังจะไปในที่ซึ่งมันจะอบอุ่นในไม่ช้า" ร็อดเจอร์สถูกรัดติดกับเก้าอี้ไม้ในเต็นท์ผ้าใบปิดสูง 6.1 เมตร ตั้งอยู่ห่างจากทีมยิงประมาณ 7 เมตร หนึ่งในนักแม่นปืนห้านายได้รับไรเฟิล .30-30 ที่มีกระสุนเปล่า เพื่อที่ว่าจะไม่มีใครทราบแน่ชัดว่าได้ยิงกระสุนปลิดชีวิตไป ร็อดเจอร์สถูกประหารชีวิตเมื่อเวลา 6.16 น. ขณะดวงอาทิตย์กำลังขึ้น
หลังการประหารชีวิต มารดาของร็อดเจอร์สได้ขอนำศพไปประกอบพิธีศพ ร็อดเจอร์สเป็นคนสุดท้ายในสหรัฐอเมริกาที่ถูกประหารชีวิตด้วยทีมยิงจนกระทั่งแกรี กิลมอร์ ในอีกมากกว่า 17 ปีต่อมา
จำเริญสุข อ่าวอุดมผล

จำเริญสุข อ่าวอุดมผล  เกิดวันที่ 24 กันยายน ค.ศ. 1978 เป็นนักกรีฑาชาวลาวที่มีความถนัดในการแข่งวิ่ง 100 เมตร เขามีส่วนสูง 5 ฟุต 6 นิ้ว และมีน้ำหนักประมาณ 143 ปอนด์ และได้เข้าร่วมในการแข่งขันโอลิมปิกฤดูร้อน 2004 เขาได้รับการจัดอันดับในลำดับที่เจ็ดของรายการ 100 เมตรด้วยเวลา 11.30 วินาที จึงทำให้พลาดการคัดเลือกเข้าสู่รอบสองต่อไป ซึ่งจำเริญสุขเป็นผู้ถือธงในวันเปิดพิธี ณ วันที่ 13 สิงหาคมของปีนั้น
ปฏิบัติการโบรเคนทรัสต์

ปฏิบัติการโบรเคนทรัสต์  เป็นการกวาดล้างการฉ้อโกงหลักทรัพย์ครั้งใหญ่ที่สุดโดยรัฐบาลกลางสหรัฐอเมริกา ดำเนินการระหว่างวันที่ 16 สิงหาคม และ 1 ธันวาคม พ.ศ. 2553 จุดประสงค์ของปฏิบัติการได้ระบุไว้ว่า เพื่อ "ทำลายและเปิดโปง" การฉ้อโกงด้านการลงทุนในสหรัฐและเพื่อให้ความรู้แก่สาธารณะ มีการประกาศว่าปฏิบัติการดังกล่าวเกี่ยวข้องกับคดีอาญา 343 คดี ซึ่งมีมูลค่าความเสียหายรวมคิดเป็นกว่า 8.3 พันล้านดอลลาร์สหรัฐ และคดีแพ่ง 189 คดี ซึ่งมีมูลค่าความเสียหายกว่า 2.1 พันล้านดอลลาร์สหรัฐ มีเหยื่อมากกว่า 120,000 คน ได้รับผลกระทบ
คณะทำงานเฉพาะกิจ.
คณะทำงานระหว่างหน่วยงานได้รับการจัดตั้งขึ้นโดยประธานาธิบดีบารัก โอบามา ในเดือนพฤศจิกายน พ.ศ. 2552 และเกี่ยวข้องกับหน่วยงานของรัฐหลายหน่วยงาน ระหว่างการแถลงข่าวเมื่อวันที่ 6 ธันวาคม พ.ศ. 2553 ซึ่งมีหลายหน่วยงานเกี่ยวข้องด้วย อาทิ อัยการสูงสุด อีริก โฮลเดอร์ เป็นตัวแทนของกระทรวงยุติธรรมสหรัฐ ผู้ช่วยผู้อำนวยการบริหารสำนักงานสอบสวนกลางแห่งสหรัฐอเมริกา (เอฟบีไอ) ชอว์น เฮนรี ผู้อำนวยการฝ่ายบังคับคณะกรรมการกำกับหลักทรัพย์และตลาดหลักทรัพย์ (เอสอีซี) สหรัฐ โรเบิร์ต คูซามิ หัวหน้าผู้ตรวจการไปรษณีย์หน่วยพินิจไปรษณียภัณฑ์แห่งสหรัฐอเมริกา (USPIS) กาย คอทเทรลล์ รองหัวหน้าการสืบสวนคดีอาญา กรมสรรพากร (IRS-CI) ริก เรเวน และรักษาการผู้อำนวยการฝ้ายบังคับคณะกรรมการกำกับดูแลตลาดอนุพันธ์สหรัฐ (CFTC) วินซ์ แมกโกนาเกิล หน่วยงานอื่นที่เข้าร่วมด้วยได้แก่ หน่วยตำรวจลับสหรัฐ และสมาคมอัยการสูงสุดแห่งชาติ
ขอบเขตการสืบสวน.
วันที่ 6 ธันวาคม พ.ศ. 2553 คณะทำงานเฉพาะกิจได้แถลงต่อสาธารณะว่าคณะทำงานได้ตรวจสอบการฉ้อโกงที่มีเป้าหมายไปยังนักลงทุนรายบุคคล ไม่ใช่ประเด็นการฉ้อโกงบริษัทที่ซับซ้อน ในแต่ละคดี นักลงทุนรายบุคคลมักจะให้เงินกับบุคคลอื่น ๆ ที่นำเสนอ "โอกาสทางการลงทุน" โดยสัญญาว่าจะให้ผลตอบแทนที่สูงกว่า การลงทุนเหล่านี้เป็นสิ่งโกหกหรือแตกต่างไปจากที่อ้างไว้ และมักจะเกี่ยวข้องกับพอนซีสคีม ผู้ฉ้อโกงดังกล่าวยังรวมไปถึงการฉ้อโกงในโภคภัณฑ์ อสังหาริมทรัพย์ เงินตราระหว่างประเทศ โอกาสทางธุรกิจ และการสร้างราคาหลักทรัพย์ คูซามิอธิบายว่า "การฉ้อโกงโดยบริษัทที่เป็นที่รู้จักกันดีหรือผู้บริหารที่เป็นที่รู้จักของประชาชนจะมีพาดหัวข่าวตัวใหญ่ ในขณะที่ผู้ฉ้อโกงรายอื่น ๆ กลับสร้างความเสียหายในระดับที่เท่ากันแก่ครอบครัวที่ทำมาหากินและผู้เกษียณ" และเน้นเป็นพิเศษว่าการบังคับใช้กฎหมายจะ "ติดตามการฉ้อโกงในทุกรูปแบบ" 
จนถึงวันที่ 6 ธันวาคม จำเลย 87 คนได้รับโทษจำคุกซึ่งในบางคดีมีโทษจำคุกสูงถึง 20 ปี
ตามข้อมูลของเดอะนิวยอร์กไทมส์ ปฏิบัติการโบรเคนทรัสต์รวมไปถึงคดีที่มีการสืบสวนแล้วระหว่างการดำรงตำแหน่งของประธานาธิบดีบุช และก่อนหน้าการก่อตั้งคณะทำงานเฉพาะกิจดังกล่าว และมีหลายคดีที่กำลังอยู่ในระหว่างขั้นตอนก่อนหน้าการกวาดล้างจะเริ่มขึ้น นอกจากนี้ การผสมคดีอาญาและคดีแพ่งยังอาจนำไปสู่การทับซ้อนและการนับจำนวนจำเลย เหยื่อ และความเสียหายเกินไปได้
ปีเตอร์ โลเปซ

ปีเตอร์ โลเปซ ซานโตส  เกิดวันที่ 23 กันยายน ค.ศ. 1981 เป็นนักเทควันโดชาวเปรู เขาได้รับการยอมรับว่าเป็นนักกีฬารุ่นเฟเธอร์เวทที่เก่งมากสำหรับทีมนักเทควันโดชาวเปรูรุ่นปัจจุบัน
ชีวประวัติ.
โลเปซเกิดที่แคลิฟอร์เนีย ในสหรัฐอเมริกา แต่เมื่อเขามีอายุได้ห้าปี ครอบครัวของเขาได้กลับไปอยู่ในเซอร์ควีโย (ลิมา, เปรู) ได้ไม่กี่ปี
ที่เปรูนี้เอง ที่ทำให้โลเปซได้เริ่มเรียนเทควันโดครั้งแรกกับพ่อของเขา ผู้ซึ่งกลายมาเป็นโค้ชของเขาในระหว่างช่วงเริ่มต้นอาชีพนักกีฬาของเขา
ในที่สุด ครอบครัวของโลเปซก็ได้เดินทางหวนกลับไปยังสหรัฐอเมริกา ที่ซึ่งเขาเริ่มประสบความสำเร็จเป็นอย่างมากจากการแข่งขัน โดยได้ชนะรายการยูธเวิลด์แชมเปี้ยน 1998, แชมป์ในรุ่นอายุมากกว่าในค.ศ. 2001, เหรียญทองแดงในเวิลด์คัพ 2002, เหรียญเงินในแพนอเมริกันเกมส์ และเหรียญทองแดงในเวิลด์แชมเปี้ยนชิป 2003 กับรายการอื่นอีกหลายรายการ
ในค.ศ. 2004 สภาเทควันโดเปรูได้เชิญโลเปซให้เป็นผู้นำของหลักสูตรฝึกอบรม มันเป็นช่วงเวลาที่ทำให้เขาได้ตัดสินใจที่จะเป็นตัวแทนของเปรู แม้ว่าตอนนั้น ทางสโมสรอีไลท์ เท็กซัส ยังคงสนับสนุนเขาอยู่ก็ตาม ซึ่งเขาเคยกล่าวไว้ครั้งหนึ่งว่า "มันเปรียบเสมือนเป็นครอบครัวของเขา"
ตามที่คณะกรรมการโอลิมปิกเปรู ของ 15 นักกีฬาที่เข้าร่วมในโอลิมปิกฤดูร้อน 2008 โลเปซเป็นหนึ่งในผู้ที่ได้รับโอกาสครั้งใหญ่ของการได้เหรียญในประเภทเฟเธอร์ (ไม่เกิน 68 กิโลกรัม)
อาร์มานด์ แวน เฮลเดน

อาร์มานด์ แวน เฮลเดน  เกิดเมื่อวันที่ 16 กุมภาพันธ์ ค.ศ. 1970 ที่บอสตัน รัฐแมสซาชูเซตส์ เป็นโปรดิวเซอร์เพลง ดีเจ รีมิกเซอร์ ชาวอเมริกัน ประสบความสำเร็จอย่างมากกับรีมิกซ์เพลงของโทรี เอมอส ในปี ค.ศ. 1996 ที่ชื่อเพลง "Professional Widow" (ออกภายใต้สังกัดอีสต์เวสต์เรเคิดส์) โดยเพลงติดอันดับ 1 บนยูเคซิงเกิ้ลส์ชาร์ต ในเดือนมกราคม ค.ศ. 1997 และเพลงของเขาเองที่ชื่อ "U Don't Know Me" ก็ขึ้นอันดับ 1 ในสหราชอาณาจักร ในเดือนกุมภาพันธ์ ค.ศ. 1999 รวมถึงเพลง "Bonkers" ที่ร่วมงานกับดิซซี แรสคอล ก็ขึ้นอันดับ 1 ในสหราชอาณาจักรบนยูเคซิงเกิ้ลส์ชาร์ตในปี ค.ศ. 2009
ทรีจี (วงดนตรี)

ทรี-จี (อังกฤษ: 3G) เป็นเกิร์ลกรุปในสังกัดเมกเกอร์เฮด ในเครือจีเอ็มเอ็มแกรมมี่ ประกอบด้วยสมาชิกคือ (มด) - กัลย์กมล จิรชัยศักดิ์เดชา, (มุก) - จุฑามาศ วชรเขื่อนขันธ์, (มะเหมี่ยว) - อิสรีย์ นำพาเจริญ
มีผลงานอัลบั้มเดี่ยวเพียงหนึ่งชุดชื่อว่า 3G ออกวางจำหน่ายเมื่อวันที่ 31 มกราคม พ.ศ. 2545 โดยมด-กัลยา เป็นหัวหน้าวง มีผลงานเพลงฮิตติดชาร์ตในช่วงปี 2545 คือเพลง "ห่วง" และเพลง "อู้ว์ว" เรียกได้ว่ากระตอบรับดีมาก ๆ ในช่วงนั้น 
จากนั้นก็มีอัลบั้มพิเศษ ที่ทั้งสามได้ออกร่วมกันคืออัลบั้ม "Cheer2 Friendship"
หนังสือโยนาห์

หนังสือโยนาห์ ("Sefer Yonah";) เป็นชื่อคัมภีร์ฮีบรู (คัมภีร์ทานัค/พันธสัญญาเดิม) ของประกาศกของอาณาจักรเหนือของอิสราเอลราวแปดร้อยปีก่อนคริสต์ศักราช โยนาห์เป็นบุคคลหลักในหนังสือนี้ เป็นที่รู้จักจากการถูกกลืนลงไปในท้องปลา เรื่องเดียวกันนี้ปรากฏในอัลกุรอานด้วย
เรื่องราว.
โยนาห์เป็นบุตรชายของอมิททัยที่ปรากฏใน เป็นประกาศกผู้มาจากกัธเฮเฟอร์ โยนาห์มีบทบาทในช่วงรัชสมัยของเยโรโบอัมที่ 2 (ราว 786-746 ปีก่อนคริสต์ศักราช) เมื่อประกาศทำนายว่าเยโรโบอัมจะได้ดินแดนบางส่วนคืน
นอกจากนั้นแล้ว โยนาห์ยังเป็นบุคคลหลักในหนังสือนี้ โยนาห์ได้รับคำสั่งจากพระเจ้าว่า“จงลุกขึ้นไปยังนิเนเวห์นครใหญ่ และร้องกล่าวโทษชาวเมืองนั้น เหตุความชั่วของเขาทั้งหลายได้ขึ้นมาเบื้องหน้าเราแล้ว”แต่แทนที่จะทำตามคำสั่ง โยนาห์วิธีที่จะหนีจาก “การปกป้องของพระเจ้า” โดยการเดินทางไปจาฟฟาและเดินเรือต่อไปยังทาร์ชิส ขนะที่เดินทางไปก็เกิดพายุ เมื่อลูกเรือเห็นว่าเป็นไม่ใช่เป็นพายุธรรมดาก็โทษโยนาห์ว่าเป็นตัวก่อเหตุ โยนาห์ก็ยอมรับผิดและกล่าวว่าถ้าโยนตนออกไปจากเรือได้พายุก็จะหยุด ลูกเรือพยายามนำเรือเข้าฝั่งเท่าใดก็ไม่สำเร็จในที่สุดก็จำต้องโยนโยนาห์ลงจากเรือ พายุก็หยุดลงแล้วปลาก็กลืนโยนาห์เข้าไป หลังจากที่นอนอยู่ในท้องปลาที่พระเจ้าสร้างขึ้นอยู่สามวันสามคืนแล้วโยนาห์ก็ได้รับการปล่อยตัว ในบทที่สองขณะที่อยู่ในท้องปลาโยนาห์ก็สวดมนต์รู้สำนึกในสิ่งที่ตนกระทำและขอบคุณพระเจ้า พระเจ้าจึงส่งบัญชาให้ปลาขย้อนโยนาห์ออกจากท้อง
จากนั้นพระเจ้าก็ทรงสั่งให้โยนาห์เดินทางไปยังนีนะเวห์เพื่อไปบอกคำพยากรณ์แก่ชาวเมือง ครั้งนี้โยนาห์ปฏิบัติตามพระประสงค์ และเดินเข้าไปในเมืองขณะเดียวกับที่ประกาศว่า “นิเนเวห์จะเสียเมืองในสี่สิบวัน” ชาวเมืองนิเนเวห์เชื่อคำพยากรณ์และเริ่มทำการประกาศอดอาหาร พระมหากษัตริย์แห่งนิเนเวห์ทรงเปลี่ยนฉลองพระองค์เป็นผ้ากระสอบและนั่งบนขี้เถ้า ทรงออกพระราชประกาศให้ประชาชนอดอาหาร, สวดมนต์ และ สำนึกบาป พระเจ้าทรงรับฟังและทรงปล่อยให้นิเนเวห์รอดตัวไปจากการเสียเมือง
คัมภีร์นอกสารบบ

คัมภีร์นอกสารบบ ("สิ่งที่ซ่อนเร้น, ยากที่จะเข้าใจ, หลอกลวง, จากแหล่งข้อมูลที่ไม่อาจยืนยันได้") ในทางศาสนาคริสต์ หมายถึง หนังสือเกี่ยวกับประวัติชีวิตของพระเยซู แต่ไม่ได้บรรจุในสารบบคัมภีร์ไบเบิล และไม่ได้รับการยอมรับจากคริสตจักรส่วนใหญ่ คัมภีร์ดังกล่าวมักเขียนไม่สอดคล้องกับหลักความเชื่อของศาสนาคริสต์กระแสหลัก
โดยทั่วไปแล้วจะเป็นคำที่ใช้กับวรรณกรรมทางศาสนาคริสต์ที่ถือว่ามีประโยชน์แต่อาจจะไม่มีคุณสมบัติที่เรียกว่าการดลใจจากพระเจ้า ฉะนั้นการที่จะกล่าวว่าพระวรสารชาวฮีบรูหรืองานเขียนเชิงอไญยนิยมเป็นงาน “คัมภีร์นอกสารบบ” จึงเป็นการไม่ถูกต้อง เพราะวรรณกรรมเหล่านี้จะไม่จัดอยู่ในกลุ่มคัมภีร์นอกสารบบโดยคริสตชนนิกายออร์ทอดอกซ์ งานวรรณกรรมที่ไม่ใช่พระวรสารคืองานวรรณกรรมที่ความเที่ยงแท้ของเนื้อหาเป็นที่น่ากังขาหรือการเขียนที่เป็นยังคงเป็นที่โต้เถียงกันอยู่ เมื่อพิจารณาถึงความเชื่อของลัทธิหรือแนวต่าง ๆ ในการระบุว่าวรรณกรรมฉบับใดเป็นของแท้แล้ว ก็จะสรุปได้ว่างานเขียนหลายฉบับก็จะถือว่าเป็น “คัมภีร์นอกสารบบ”
นิกายโรมันคาทอลิกและอีสเทิร์นออร์ทอดอกซ์ใช้คัมภีร์พันธสัญญาเดิมตามสารบบเซปตัวจินต์ จึงยอมรับ "คัมภีร์อธิกธรรม" เป็นคัมภีร์สารบบที่สองในพันธสัญญาเดิมด้วย แต่นิกายโปรเตสแตนต์ใช้สารบบคัมภีร์ตามสภาแจมเนียซึ่งไม่ยอมรับคัมภีร์ชุดดังกล่าว จึงถือว่าคัมภีร์อธิกธรรมเป็นคัมภีร์นอกสารบบ
ผู้เผยพระวจนะใหญ่

ผู้เผยพระวจนะใหญ่ (ศัพท์โปรเตสแตนต์) หรือ ประกาศกใหญ่ (ศัพท์โรมันคาทอลิก)  คือหมวดหนึ่งในคัมภีร์ไบเบิลภาคพันธสัญญาเดิม คำว่า "ใหญ่" ในที่นี้ไม่ได้หมายถึงความสำคัญของผู้เผยพระวจนะ แต่หมายถึงขนาดของหนังสือซึ่งมีความยาวมากกว่าหนังสือในหมวดผู้เผยพระวจนะน้อย (minor prophet)
หนังสือในหมวดผู้เผยพระวจนะใหญ่ได้แก่
แม้คัมภีร์ฮีบรูจะรวมหนังสือเหล่านี้ไว้ด้วยแต่ก็ไม่จัดเข้าหมวดเดียวกัน และไม่รับหนังสือบารุคซึ่งถือเป็นคัมภีร์อธิกธรรมและคัมภีร์นอกสารบบ
เขื่อนสิรินธร

เขื่อนสิรินธร เป็นเขื่อนดินเอนกประสงค์ที่ใช้ในการผลิตไฟฟ้า ตั้งอยู่ในอำเภอสิรินธร (เดิมอยู่ในเขตอำเภอพิบูลมังสาหาร) จังหวัดอุบลราชธานี
ประวัติ.
เขื่อนสิรินธรเริ่มก่อสร้างในเดือนมิถุนายน พ.ศ. 2511 และมีการวางศิลาฤกษ์เมื่อวันที่ 2 กุมภาพันธ์ พ.ศ. 2512 พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรได้ทรงพระกรุณาโปรดเกล้าฯ พระราชทานพระบรมราชานุญาตให้เชิญพระนามของสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ขนานนามว่า เขื่อนสิรินธร โดยตัวเขื่อนและระบบส่งไฟฟ้าระยะแรก สร้างเสร็จในปี พ.ศ. 2514
ในวันที่ 27 พฤศจิกายน พ.ศ. 2514พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตรได้เสด็จพระราชดำเนินทรงเปิดเขื่อนสิรินธร จากนั้นเมื่อวันที่ 7 พฤศจิกายน พ.ศ. 2515 สำนักงานคณะกรรมการนโยบายพลังงานแห่งชาติ ได้ส่งมอบเขื่อนสิรินธรให้อยู่ในความรับผิดชอบของการไฟฟ้าฝ่ายผลิตแห่งประเทศไทย (กฟผ.) ดังเช่นปัจจุบัน
ชาวบ้านประมาณ 2,000 กว่าครัวเรือนต้องย้ายที่ขึ้นที่สูงเพื่อทำอ่างเก็บน้ำ ชาวบ้านหลายคนบอกว่าไม่ได้รับค่าตอบแทนที่เพียงพอต่อการสูญเสียที่อยู่อาศัยและได้ค่าตอบแทนแค่ 20% ของที่ดิน มากไปกว่านั้น พวกเขาอ้างว่าที่ดินใหม่มีคุณภาพแย่และมีพืชผลเจริญเติบโตไม่มาก และคลองชลประทานที่เสนอให้สร้างกลับไม่ได้สร้างเลย ยังมีในเรื่องของการมิได้มีการจ่ายค่าชดเชยใดๆจากภาครัฐ ปัญหานี้ยังคงมีอยู่ในปัจจุบันที่มีชาวบ้านตกหล่นจากการช่วยเหลือเยี่ยวยา
ลักษณะเขื่อนและโรงไฟฟ้า.
เขื่อนสิรินธร เป็นเขื่อนหินถมแกนดินเหนียว สร้างปิดกั้นลำโดมน้อยอันเป็นสาขาของแม่น้ำมูล ที่บริเวณแก่งแซน้อย ตำบลช่องเม็ก อำเภอพิบูลมังสาหาร จังหวัดอุบลราชธานี ตัวเขื่อนมีความสูง 42 เมตร ยาว 940 เมตร สันเขื่อนกว้าง 7.5 เมตร อ่างเก็บน้ำ มีพื้นที่ประมาณ 288 ตารางกิโลเมตรสามารถกักเก็บน้ำได้ 1,966.5 ล้านลูกบาศก์เมตร ที่ระดับกักเก็บน้ำสูงสุด 142.2 เมตร (จากระดับน้ำทะเลปานกลาง) โรงไฟฟ้าพลังน้ำเขื่อนสิรินธร ติดตั้งเครื่องกำเนิดไฟฟ้าไว้ 3 เครื่อง ขนาดกำลังผลิตเครื่องละ 12,000 กิโลวัตต์ รวมกำลังผลิตทั้งสิ้น 36,000 กิโลวัตต์ ซึ่งผลิดไฟฟ้าปีละ 90,000 เมกะวัตต์-ชั่วโมง
เขื่อนสิรินธร มีการติดตั้งโซลาร์เซลล์ลอยน้ำไฮบริดที่ใหญ่ที่สุดในโลกบนพื้นที่ผิวน้ำในเขื่อน ซึ่งเลือกใช้วัสดุที่เป็นมิตรกับสิ่งแวดล้อม โดยมีกำลังผลิตติดตั้ง 45 เมกะวัตต์ และได้เริ่มจ่ายไฟฟ้าเข้าระบบเชิงพาณิชย์เมื่อวันที่ 31 ตุลาคม 2564 ซึ่งการไฟฟ้าฝ่ายผลิตฯ จะมีการติดตั้งเพิ่มให้ครบ 16 โครงการทั่วประเทศ
การใช้ประโยชน์.
นอกประโยชน์ในการผลิตกำลังไฟฟ้าแล้ว เขื่อนสิรินธรยังเป็นแหล่งประมง และแหล่งท่องเที่ยวที่สำคัญของจังหวัดอุบลราชธานี โดยบริเวณเขื่อนได้มีการจัดสร้าง สวนสิรินธร เพื่อเฉลิมพระเกียรติสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เมื่อปี พ.ศ. 2533 โดยมีพิธีเปิดสวนอย่างเป็นทางการเมื่อวันที่ 6 กุมภาพันธ์ พ.ศ. 2534 โดยสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี เสด็จพระราชดำเนินไปทรงเป็นประธาน และมีสนามกอลฟ์อยู่ทางเหนือของทะเลสาบ
ฮันเตอร์ คอลเลจ

ฮันเตอร์ คอลเลจ  เป็นหนึ่งในวิทยาลัยที่มีชือเสียงติดอันดับของ โครงการวิทยาลัยสำหรับมหานครนิวยอร์ก ฮันเตอร์ คอลเลจ ยังมีชื่อเสียงในเรื่องการเรียน การสอนทางด้านสังคมศาสตร์ แต่ก็ยังมีโปรแกรมอื่น ๆ อีกมากมายกว่า 100 โปรแกรม พร้อมรองรับนักเรียน นักศึกษาที่สนใจจะศึกษาต่อ ทางวิทยาลัยมีคณะอาจารย์ผู้เชี่ยวชาญการสอนในด้านนี้โดยตรง ตัววิทยาลัยตั้งอยู่ติดกับสวนสาธารณะ เซ็นทรัล ปาร์ค อีกทั้งยังใกล้กับห้างสรรพสินค้า Bloomingdale’s ที่โด่งดังติดอันดับโลกอีกด้วย
ฮันเตอร์ คอลเลจ ก่อตั้งขึ้นเป็นสถานศึกษาตั้งแต่ปีค.ศ. 1870 โดยนายทอมมัส ฮันเตอร์ ฮันเตอร์ คอลเลจเป็นวิทยาลัยหนึ่งของกลุ่มมหาวิทยาลัยประจำนครนิวยอร์ก ตัวโรงเรียนตั้งอยู่ที่ แมนฮัตตันฝั่งตะวันออกเฉียงเหนือ. ฮันเตอร์ คอลเลจ เป็นศูนย์การศึกษารวมโดยประสานการเรียนระหว่างศิลปะทั่วไปและวิทยาศาสตร์ ที่นำเสนอวิชาสาขาสำหรับนักศึกษาปริญญาตรี ปริญญาโท และปริญญาเอก มากกว่า 100 สาขา โดยย่อยแล้ว เราสามารถมอง ฮันเตอร์ คอลเลจ เป็นโรงเรียนแม่ของโรงเรียนย่อยดังนี้
(1) การศึกษาสำหรับศิลปะและวิทยาศาสตร์ 
(2) โรงเรียนสำหรับการศึกษาด้านความรู้ทั่วไป
(3) โรงเรียนเพื่อการศึกษาด้านวิทยาศาสตร์
(5) การศึกษาด้านวิชาพยาบาล
(6) การศึกษาด้านงานช่วยเหลือสังคมทั่วไป
ฮันเตอร์ คอลเลจ ก่อตั้งขึ้นด้วยจุดประสงค์ที่จะทำการฝึกสอนวิชาชีพทั่วไป โดยตัวผู้ก่อตั้งโรงเรียนก็เป็นชาวไอริช ชื่อ นายทอมมัส ฮันเตอร์ และโดยเริ่มแรกแล้ว จุดประสงค์ก็ตั้งใจจะตั้งเป็นเพียงโรงเรียนชั้นมัธยมปลาย และนายทอมมัสเองก็เป็นคุณครูใหญ่ประจำโรงเรียนอยู่ถึง 37 ปีทีเดียว โดยแรกนั้นนายทอมมัสตั้งใจให้เป็นโรงเรียนสำหรับผู้หญิงล้วน ไม่จำกัดเชื้อชาติ และศาสนาของผู้เข้าเรียน และตั้งใจที่จะทำการสอนเกี่ยวกับการเป็นครูโดยตรง ในช่วงระยะเวลานั้น ฮันเตอร์ คอลเลจ ถือเป็นโรงเรียนที่ได้รับการยอมรับให้เป็นที่หนึ่งสำหรับโรงเรียนสอนการเป็นครู
ในปีค.ศ. 1887 โรงเรียนอนุบาลก็ก่อตั้งขึ้นเป็นส่วนหนึ่งของ ฮันเตอร์ คอลเลจ และในปัจจุบันการศึกษาชั้นประถม และชั้นมัธยมก็ยังเป็นส่วนหนึ่ง ของ ฮันเตอร์ คอลเลจ เพียงแต่ตั้งอยู่อีกเขตหนึ่งของแมนฮัตตัน
ในปี 1888 ฮันเตอร์ คอลเลจ ได้แบ่งการเรียนการสอนออกเป็น 2 ส่วนอย่างชัดเจน 
(1) สำหรับผู้ที่สนใจและตั้งใจจะเป็นครู 
(2) สำหรับผู้ให้ความสนใจด้านอื่น ๆ แต่ภายในปี 1902 ความต้องการของนักเรียนนักศึกษาก็มีมากขึ้น ฮันเตอร์ คอลเลจ จึงกลายมาเป็นสถานการศึกษาที่เน้นการสอนในเรื่องต่าง ๆ ทั่วไปมาจนกระทั่งทุกวันนี้
การจัดอันดับต่าง ๆ 
(2) โดย The Princeton Review, Year 2010
(2) โดย U.S.A. Today, Year 2010
(8) โดย U.S. News & World Report, Year 2011
(3) โดย The Chronicle of Higher Education, Year 2011
(6) โดย The National Science Foundation, Year 1999-2003
เคียรัน คลาร์ก

เคียรัน คลาร์ก  เป็นนักฟุตบอลชาวไอริช-อังกฤษ เกิดวันที่ 26 กันยายน ค.ศ. 1989 เป็นผู้เล่นตำแหน่งเซนเตอร์แบ็กและวิงแบ็กฝั่งซ้าย ของสโตกซิตี 
คลาร์กเริ่มเล่นฟุตบอลกับสโมสรฟุตบอลแอสตันวิลลา ในระดับเยาวชนจนได้เลื่อนขึ้นเล่นทีมชุดใหญ่ และสามารถแจ้งเกิดได้อย่างเต็มตัวในพรีเมียร์ลีกที่ชนะฟูลัม 2-0 เมื่อฤดูกาล 2009 ในยุคโอนีลเป็นผู้จัดการทีม
เขตอิตาบาชิ

เขตอิตาบาชิ (; โรมาจิ: "Itabashi-ku") เป็น 1 ใน 23 เขตพิเศษของกรุงโตเกียว ประเทศญี่ปุ่น มีพื้นที่ 32.17 ตารางกิโลเมตร ในปี 2008 มีจำนวนประชากรประมาณ 531,793 คน มีความหนาแน่นประชากรทั้งสิ้น 16,270 คนต่อตารางกิโลเมตร
วัชรารัศมิ์ สุนทรพนาเวช

วัชรารัศมิ์ สุนทรพนาเวช มีชื่อเดิมว่า สุรางคนา สุนทรพนาเวช (เกิด 6 ตุลาคม พ.ศ. 2516) ชื่อเล่น ตา เป็นพิธีกรและนักแสดงเข้าสู่วงการบันเทิงจากการเป็นรองอันดับ 4 นางสาวไทย ประจำปี 2534 
ประวัติ.
วัชรารัศมิ์เกิดในครอบครัวแม่เลี้ยงเดี่ยว บิดาเป็นวิศวกรจากจังหวัดชลบุรี ส่วนแม่เป็นชาวจังหวัดสุรินทร์และมีเชื้อสายจีนกวางตุ้ง บิดาเสียชีวิตหลังจากคลอดได้ไม่นาน จึงอยู่ภายใต้การดูแลของมารดามาโดยตลอด ครั้นอายุได้สามขวบยายก็รับกลับไปดูแลที่จังหวัดสุรินทร์ โดยบ้านของตาและยายตั้งอยู่บริเวณใกล้กับวัดบูรพาราม ขณะศึกษาอยู่ระดับชั้นประถมศึกษาปีที่ 3 มารดาก็รับกลับมาอยู่กรุงเทพมหานครด้วยอีกครั้ง แต่ไม่นานหลังจากนั้นก็มีผู้จัดการร้านกาแฟที่แม่ทำงานอยู่รับไว้เป็นบุตรบุญธรรม 
วัชรารัศมิ์สำเร็จการศึกษาจากโรงเรียนสายน้ำผึ้ง ในพระอุปถัมภ์ฯ เธอกล่าวว่าตนเองเป็นเด็กกิจกรรมและเรียนปานกลาง ต่อมาได้เข้าศึกษาระดับปริญญาตรีคณะเศรษฐศาสตร์ มหาวิทยาลัยธรรมศาสตร์ และปริญญาโททางด้านเศรษฐศาสตร์ มหาวิทยาลัยโตเกียว ประเทศญี่ปุ่น
วัชรารัศมิ์สนใจศาสนาพุทธหลังป่วยเป็นโรคมะเร็ง และปฏิบัติตนตามหลักคำสอนทางศาสนาเรื่อยมา เธอสมรสกับชายชาวอินเดียเมื่อวันที่ 4 ธันวาคม พ.ศ. 2558 ซึ่งเป็นเพื่อนร่วมรุ่นขณะกำลังศึกษาปริญญาเอกที่ประเทศอินเดีย
อิปไซลอนแอนดรอมิดา บี

อิปไซลอนแอนดรอมิดา บี  เป็นดาวแคระแดงในระบบดาวคู่อิปไซลอนแอนดรอมิดา อยู่ห่างจากโลกราว 44 ปีแสงในบริเวณกลุ่มดาวแอนดรอมิดา อยู่ในวงโคจรที่กว้างกว่าอิปไซลอนแอนดรอมิดา เอ ดาวอีกดวงในระบบดาวคู่อิปไซลอนแอนดรอมิดา ที่อยู่ห่างอีกไปถึง 700 AU
ซีลแว็ง ดิสแต็ง

ซีลแว็ง ดิสแต็ง (เกิดเมื่อวันที่ 16 ธันวาคม ค.ศ. 1977) เป็นนักฟุตบอลชาวฝรั่งเศสในตำแหน่งกองหลัง ปัจจุบันเล่นในพรีเมียร์ลีก อังกฤษ กับสโมสรฟุตบอลบอร์นมัท
ดิสแต็ง เป็นนักฟุตบอลที่ถนัดเท้าซ้าย ทำให้นอกจากเล่นในตำแหน่งเซ็นเตอร์แบ็คแล้ว ยังสามารถขยับไปเล่นในตำแหน่งแบ็คซ้ายได้อีกด้วย โดยซีลแว็ง ดิสแต็ง เริ่มมีชื่อเสียงในแวดวงฟุตบอลอังกฤษเมื่อครั้งย้ายจากสโมสรปารีแซ็ง-แฌร์แม็งในลีกเอิงมาเล่นให้กับสโมสรนิวคาสเซิล ยูไนเต็ดในพรีเมียร์ลีกด้วยสัญญายืมตัวในปี ค.ศ. 2001 ก่อนที่จะย้ายมาเล่นให้แมนเชสเตอร์ซิตีถึง 5 ฤดูกาล
หลังจากนั้นซีลแว็ง ดิสแต็งย้ายไปเล่นให้กับสโมสรพอร์ทสมัท 2 ฤดูกาล และพาสโมสรได้แชมป์เอฟเอคัพ 1 สมัย และย้ายไปเล่นให้กับสโมสรเอฟเวอร์ตันอีก 6 ฤดูกาล ในปัจจุบันด้วยวัย 37 ปี เขายังคงเล่นอยู่ในระดับพรีเมียร์ลีกกับบอร์นมัท และยังเป็นผู้เล่นนอกสหราชอาณาจักรที่ลงสนามในพรีเมียร์ลีกอังกฤษมากที่สุดอันดับ 2 รองจากมาร์ก ชวาร์เซอร์ โดยเขาลงสนามในพรีเมียร์ลีกมาแล้วมากกว่า 460 นัด
ประวัติ.
ซีลแว็ง ดิสแต็ง เกิดที่เมืองบาญอแล ในจังหวัดแซน-แซ็ง-เดอนี แคว้นอีล-เดอ-ฟร็องส์ ประเทศฝรั่งเศส โดยมีบิดาเป็นชาวกัวเดอลุป เริ่มต้นเล่นฟุตบอลในตำแหน่งกองหลังกับสโมสรฟุตบอลฌูว์เอ-เล-ตูร์ ที่อยู่ในลีกสมัครเล่น ก่อนจะย้ายมาเล่นให้กับสโมสรตูร์ส และย้ายไปเล่นในลีกอาชีพเป็นครั้งแรกกับสโมสรเกอญง ในระดับลีกเดอ โดยเขาพาสโมสรได้แชมป์เฟรนช์ ลีกคัพ ในปี ค.ศ.2000 จากฟอร์มอันโดดเด่นของเขาที่เกอญง ทำให้เขาได้ย้ายมาร่วมทีมในระดับลีกเอิงอย่างปารีแซ็ง-แฌร์แม็ง 
นิวคาสเซิล ยูไนเต็ด.
ดิสแต็ง เล่นในลีกเอิงได้เพียงแค่ฤดูกาลเดียวเขาก็ได้ย้ายไปเล่นในพรีเมียร์ลีกกับสโมสรฟุตบอลนิวคาสเซิล ยูไนเต็ด ในฤดูกาล 2001–02 ภายใต้การคุมทีมของเซอร์ บ็อบบี ร็อบสันด้วยสัญญายืมตัว และลงสนามนัดแรกในพรีเมียร์ลีกเมื่อวันที่ 15 กันยายน 2001 ในนัดที่พบกับแมนเชสเตอร์ยูไนเต็ด 
แม้ว่าดิสแต็งจะถนัดกับการเล่นในตำแหน่งเซ็นเตอร์แบ็ค แต่ที่สโมสรนิวคาสเซิล เขาได้รับมอบหมายให้เล่นในตำแหน่งแบ็คซ้าย และลงสนามในพรีเมียร์ลีกในฤดูกาลแรกไป 28 นัด
แมนเชสเตอร์ซิตี.
หลังหมดสัญญายืมตัว สโมสรนิวคาสเซิล ยูไนเต็ด ได้ยื่นข้อเสนอเพื่อขอซื้อตัวซีลแว็ง ดิสแต็ง มาร่วมทีมอย่างถาวร แต่เขาเลือกย้ายไปเล่นให้กับแมนเชสเตอร์ซิตี ที่ยินดีจะมอบบทบาทเซ็นเตอร์แบ็คให้ จากที่เคยเล่นในตำแหน่งแบ็คซ้ายที่ไม่ถนัด
โดยค่าตัวของเขาจำนวน 4 ล้านปอนด์ที่แมนเชสเตอร์ซิตี จ่ายให้ปารีส นับเป็นสถิติกองหลังที่แพงที่สุดของสโมสรในขณะนั้น
เอียน เทอร์เนอร์

<ns>0</ns>
 <revision>
 <parentid>4669060</parentid>
 <timestamp>2013-03-10T14:49:39Z</timestamp>
 <contributor>
 <username>Nullzerobot</username>
 </contributor>
 <minor />
 <comment>ลบลิงก์ที่ซ้ำซ้อน wikidata</comment>
 <origin>4754498</origin>
 <model>wikitext</model>
 <format>text/x-wiki</format>
เอียน โรลล์ เทอร์เนอร์ เกิดวันที่ 26 มกราคม ค.ศ. 1984 นักฟุตบอลชาวสกอตแลนด์ ปัจจุบันเล่นให้กับสโมสรฟุตบอลเอฟเวอร์ตัน เล่นตำแหน่งผู้รักษาประตู
จันทรุปราคาเต็มดวง ธันวาคม พ.ศ. 2553

จันทรุปราคาเต็มดวง ธันวาคม พ.ศ. 2553 เกิดขึ้นระหว่างเวลา 5.27 น. ถึง 11.06 น. ตามเวลาสากลเชิงพิกัดของวันที่ 21 ธันวาคม วันเดียวกับที่เกิดอายันธันวาคม สังเกตเห็นได้จากโลกบริเวณทวีปอเมริกาเหนือและอเมริกาใต้
การเกิด.
จันทรุปราคาเต็มดวงครั้งดังกล่าวถือว่าเป็นจันทรุปราคาครั้งแรกในรอบเกือบสามปี นับตั้งแต่จันทรุปราคาในเดือนกุมภาพันธ์ พ.ศ. 2551 และเป็นจันทรุปราคาครั้งที่สองใน พ.ศ. 2553 โดยครั้งแรกเป็นจันทรุปราคาบางส่วนที่เกิดในวันที่ 26 มิถุนายน พ.ศ. 2553
จันทรุปราคาครั้งดังกล่าวยังเป็นจันทรุปราคาเต็มดวงที่เกิดขึ้นตรงกับเหมายันซีกโลกเหนือ (ครีษมายันซีกโลกใต้) นับตั้งแต่ พ.ศ. 2181 นับเป็นครั้งที่สองหากนับในศักราชกลาง 
อุปราคาที่เกี่ยวข้อง.
จันทรุปราคาครั้งดังกล่าวเกิดขึ้นในช่วงบัพขาลงของวงโคจรดวงจันทร์ จันทรุปราคามักจะเกิดขึ้นในเวลาไล่เลี่ยกับสุริยุปราคา สองสัปดาห์ก่อนหรือหลังวันจันทร์ดับในบัพตรงกันข้าม ในกรณีนี้ อุปราคาครั้งดังกล่าวจะเกิดขึ้นก่อนหน้าสุริยุปราคาบางส่วนในช่วงบัพขาขึ้นเมื่อวันที่ 4 มกราคม พ.ศ. 2554 ซึ่งสามารถมองเห็นได้จากทวีปยุโรป แอฟริกาเหนือ และเอเชียตะวันตก
จันทรุปราคาที่จะเกิดขึ้นในอนาคตอีกสองครั้งจะเป็นจันทรุปราคาเต็มดวงทั้งคู่ โดยจะเกิดขึ้นเมื่อวันที่ 15 มิถุนายน พ.ศ. 2554 และ 10 ธันวาคม พ.ศ. 2554
จันทรุปราคาเต็มดวงครั้งต่อไปที่จะเกิดขึ้นในมายันธันวาคม เป็นอุปราคาคู่แฝดเมตอน จะเกิดขึ้นเมื่อวันที่ 20 ธันวาคม พ.ศ. 2572 หนึ่งวันก่อนหน้ามายัน
การมองเห็น.
ในทวีปอเมริกาเหนือ จันทรุปราคาครั้งนี้สามารถมองเห็นได้ทั้งหมดเมื่อวันที่ 21 ธันวาคม พ.ศ. 2553 ตั้งแต่เวลา 0.27 น. ถึง 6.06 น. ตามเวลามาตรฐานตะวันออก ในเขตเวลามาตรฐานกลางและตะวันตก จันทรุปราคาดังกล่าวเริ่มขึ้นตั้งแต่คืนวันที่ 20 ธันวาคม ผู้สังเกตตามชายฝั่งตะวันออกของทวีปอเมริกาใต้พลาดโอกาสที่จะเห็นช่วงท้าย ๆ ของอุปราคา เนื่องจากดวงจันทร์ได้ลับขอบฟ้าไปก่อนที่อุปราคาจะสิ้นสุด
เช่นเดียวกับในหลายประเทศในทวีปยุโรปและแอฟริกาซึ่งพลาดโอกาสจะเห็นอุปราคาจนจบเนื่องจากดวงจันทร์ลับขอบฟ้าไปก่อน ในทวีปยุโรป มีเพียงผู้สังเกตในสแกนดิเนเวียตอนเหนือ (รวมถึงประเทศไอซ์แลนด์) สามารถมองเห็นจันทรุปราคาได้ทั้งหมด สำหรับผู้สังเกตในเอเชียตะวันออก ดวงจันทร์ได้ขึ้นจากขอบฟ้าในระหว่างที่เกิดจันทรุปราคาอยู่พอดี จันทรุปราคาครั้งนี้ไม่สามารถมองเห็นได้จากแอฟริกาใต้และตะวันออก ตะวันออกกลางและเอเชียใต้ ในญี่ปุ่นและเอเชียตะวันออกเฉียงเหนือ สามารถมองเห็นจุดสิ้นสุดของจันทรุปราคาได้ โดยดวงจันทร์ขึ้นจากขอบฟ้าหลังดวงอาทิตย์ลับขอบฟ้าไป ในฟิลิปปินส์ สามารถมองเห็นจันทรุปราคาบางส่วนได้ไม่นานหลังจากดวงอาทิตย์ตกดิน
มีการทำนายว่าจันทรุปราคาดังกล่าวอาจมีสีส้มหรือแดงผิดปกติ เนื่องจากการปะทุของภูเขาไฟเมราปีในอินโดนีเซียเมื่อวันที่ 26 ตุลาคม
นพพร สุวรรณพานิช

นพพร สุวรรณพานิช (6 ธันวาคม พ.ศ. 2489 - 17 พฤศจิกายน พ.ศ. 2553) อดีตล่ามฉับพลันประจำองค์กรสหประชาชาติ และ อาจารย์ด้านรัฐศาสตร์ ความสัมพันธ์ระหว่างประเทศ
ประวัติ.
นพพร สุวรรณพานิช เกิดเมื่อวันที่ 6 ธันวาคม พ.ศ. 2489 ที่บ้านเลขที่ 5 ถนนพญาไท เขตพญาไท เป็นบุตรของคุณวีรศักดิ์ นฤหล้า และคุณรวยรื่น สุวรรณพานิช เจ้าของกิจการรวยรื่นไหมไทย นพพรเป็นอดีตล่ามฉับพลันประจำองค์กรสหประชาชาติ และ อาจารย์ด้านรัฐศาสตร์ ความสัมพันธ์ระหว่างประเทศ คณะรัฐศาสตร์ มหาวิทยาลัยธรรมศาสตร์ เป็นผู้เชี่ยวชาญและนักวิชาการด้านรัฐศาสตร์ ความสัมพันะ์ระหว่างประเทศ เคยเข้าร่วมขบวนการเรียกร้องประชาธิปไตย เป็น 1ใน 13 กบฏรัฐธรรมนูญใน เหตุการณ์ 14 ตุลา พ.ศ. 2516 เป็นผู้ให้การและลงนามต่อหน้าทนายความศาลสูงอังกฤษ ณ กรุงลอนดอน เมื่อวันที่ 23 มิถุนายน พ.ศ. 2521 กรณีเหตุการณ์ 6 ตุลาคม พ.ศ. 2519 นอกจากนี้ ยังเป็นเจ้าของร้านอาหารและร้านหนังสือ "บุ๊คส์ แอนด์ เบียร์" (ย่านอนุสาวรีย์ชัยสมรภูมิและสุขุมวิท) อันโด่งดังในอดีต และเป็นตำนานหนึ่งของประวัติศาสตร์ร้านหนังสือเมืองไทย
ชีวิตครอบครัวสมรสกับนางธิติกร สุวรรณพานิช มีบุตรสาว 2 คน คือ น.ส. เชิญตะวัน สุวรรณพานิช และ น.ส.เฌอทะเล สุวรรณพานิช ถึงแก่กรรมเมื่อวันที่ 17 พฤศจิกายน พ.ศ. 2553
การศึกษา.
นพพรสำเร็จการศึกษาจากโรงเรียนเซนต์คาเบรียล และ โรงเรียนเตรียมอุดมศึกษารุ่นที่ 25 ได้รับทุนรัฐบาลญี่ปุ่นไปศึกษาระดับปริญญาตรีด้านรัฐศาสตร์ การทูตที่ University of Tokyo (Todai) ต่อมาได้ไปศึกษาต่อในระดับปริญญาโทที่ UCLA, UC Berkely สหรัฐอเมริกาด้วยทุนส่วนตัว 
ผลงาน.
สำหรับผลงานสารคดีที่รู้จักกันเป็นอย่างดีในหมู่นักอ่าน เช่น พจนานุกรมเครื่องดื่ม พจนานุกรมตำนานคำ พจนานุกรมขนมนมเนย พจนานุกรมชาและกาแฟ พจนานุกรมการพนัน พจนานุกรมฉบับสัปดน
คำนี้มีที่มา คำผรุสวาท และ คำอุทาน ฯลฯ
เทศบาลตำบลทุ่งเสลี่ยม

เทศบาลตำบลทุ่งเสลี่ยม เป็นเป็นองค์กรปกครองส่วนท้องถิ่นแห่งหนึ่งในเขตอำเภอทุ่งเสลี่ยม จังหวัดสุโขทัย ครอบคลุมพื้นที่ตำบลทุ่งเสลี่ยมบางส่วน
ภูมิศาสตร์.
เทศบาลตำบลทุ่งเสลี่ยม อยู่ในตำบลทุ่งเสลี่ยม ห่างจากตัวจังหวัด 68 กิโลเมตร ห่างจากกรุงเทพมหานคร ประมาณ 495 กิโลเมตร มีเนื้อที่ 8.76 ตารางกิโลเมตร
การแบ่งเขตปกครอง.
เทศบาลตำบลทุ่งเสลี่ยมแบ่งเขตปกครอง ครอบคลุมเต็มพื้นที่จำนวน 2 หมู่บ้าน และครอบคลุมพื้นที่บางส่วนจำนวน 6 หมู่บ้าน รวมจำนวนทั้งหมด 8 หมู่บ้าน 
ประชากร.
ประชากรในเทศบาลตำบลทุ่งเสลี่ยมมีจำนวน 7,833คน (พ.ศ. 2560)
เศรษฐกิจ.
ประชากรส่วนใหญ่ เลี้ยงโคนม ข้าราชการ
ABTS

ในทางชีวเคมี 2,2'-azino-bis (3-ethylbenzthiazoline-6-sulphonic acid) หรือ ABTS เป็นสารประกอบเคมี ใช้ในการสังเกตปฏิกิริยา ของเอนไซม์ที่เฉพาะเจาะจง การใช้โดยทั่วไปคือ enzyme-linked immunosorbent assay (ELISA) เพื่อตรวจสอบสำหรับการจับของโมเลกุลซึ่งกันและกัน
นิยมใช้เป็นสารตั้งต้นกับไฮโดรเจนเพอร์ออกไซด์ สำหรับเอนไซม์เปอร์ออกซิเดส หรือ เอนไซม์ออกซิเดสที่มีทองแดงหลายโมเลกุล เช่น แลกเคส หรือ บิลิรูบิน ออกซิเดส ช่วยให้ติดตามจลนพลศาสตร์ของปฏิกิริยาของ เปอรอกซิเดสได้ สามารถใช้ติดตาม จลนพลศาสตร์ปฏิกิริยาของเอนไซม์ใด ๆ ที่ผลิตไฮโดรเจนเพอร์ออกไซด์โดยอ้อม หรือตรวจสอบปริมาณไฮโดรเจนเพอร์ออกไซด์ในตัวอย่าง
ศักยภาพรีดักชันของ ABTS จะสูงพอที่จะทำหน้าที่เป็นสารให้อิเล็กตรอนสำหรับโมเลกุลของ oxo เช่น โมเลกุลออกซิเจนและไฮโดรเจนเพอร์ออกไซด์โดยเฉพาะอย่างยิ่งที่ค่าพีเอชที่น้อยมากในการเร่งปฏิกิริยาทางชีวภาพ ภายใต้สภาวะนี้ หมู่ซัลโฟเนตเป็นตัวให้โปรตรอนที่เต็มที่ในสภาวะ dianion
 ABTS-· + e- → ABTS2- E°' = 0.67 V vs SHE
 ABTS + e- → ABTS-· E°' = 1.08 V vs SHE
สารนี้ถูกเลือกเพราะเอนไซม์กลุ่มนี้ทำปฏิกิริยากับไฮโดรเจนเพอร์ออกไซด์ เปลี่ยนให้เป็นผลิตภัณฑ์สีเขียวและละลายน้ำได้ การดูดกลืนแสงสูงสุดของผลิตภัณฑ์อยู่ที่ 420 นาโนเมตร (ε = 3.6 × 104 M-1 cm-1) ซึ่งตรวจได้ด้วย spectrophotometer และใช้ในการตรวจปริมาณกลูโคส เช่น ในเลือด
ABTS ใช้ในอุตสาหกรรมอาหารและงานวิจัยทางการเกษตร เพื่อวัด ความสามารถของ สารต้านอนุมูลอิสระ ในอาหาร โดย ABTS ถูกเปลี่ยนเป็น ไอออนบวกเรดิคัลด้วยการเติม โซเดียมเพอร์ซัลเฟต ไอออนบวกเรดิคัลนี้เป็นสีน้ำเงินและดูดกลืนแสงที่ 734 nm ไอออนบวกเรดิคัลของ ABTS ทำปฏิกิริยาต่อสารต้านอนุมูลอิสระส่วนใหญ่รวมทั้งโพลีฟีนอล ไทออล และ วิตามินซี ไอออนบวกเรดิคัลสีน้ำเงินของ ABTS ถูกแปลงกลับไปเป็นรูปไม่มีสีที่เป็นกลาง และตรวจวัดได้ การตรวจวัดนี้เรียกว่าวิธี Trolox equivalent antioxidant capacity (TEAC) ซึ่ง ปฏิกิริยาของสารต้านอนุมูลอิสระหลายชนิดจะเทียบกับค่าของ Trolox ซึ่งเป็นแอนาลอกของ วิตามินอี